Kaozeadenn Wikipedia:Kendivizoù reolata/Anvioù divoutin kembraek - Wikipedia\nKaozeadenn Wikipedia:Kendivizoù reolata/Anvioù divoutin kembraek\n(N'eo ket hemañ ur politikerezh ofisiel, met erbedet e vez ouzh an holl doujañ outañ evit gallout kas ar raktres war-raok.)\nDre ma ne sav nemet un implijer a-du gnt un doare-ober disheñvel e kavan gwell kenderc'hel da lakaat e pleustr ar boaz bet lakaat da dalvezout betek-hen war ar wikipedia-mañ e degouezhioù heñvel ouzh hemañ, da laret eo implijout ar stummoù orin kembraek atav evit envel pennadoù.\n1.1 Eilet diwar Kaozeal:Hywel Dda\n1.2 Eilet diwar Kaozeal:Hoel Vat\n1.3 Eilet diwar Wikipedia:Pajennoù da nullañ\n1.4 Pennadoù kembraek war Wikipedia brezhonek\n2 Kendiviz ?\n2.1 Freuz ha plijadur\n2.2 Emzalc'h ar merour\n2.3 Kant pennad da freuzañ\nEilet diwar Kaozeal:Hywel DdaAozañ\nUr pennad Hywel Dda hag ur pennad Hoel Vat zo. N'eus ket ezhomm da gaout daou bennad evit ar memes den. Ret e vo unvaniñ anezho eta hag ober un adkas eus an eil titl d'egile. E-barzh e levr Istor ar yezhoù keltiek e ra Arzel Even gant ar stumm Hywel Dda (Istor ar yezhoù keltiek, embannadur 1990, levrenn II, p. 231). --Llydawr 28 Mae 2009 da 07:09 (UTC)\nEilet diwar Kaozeal:Hoel VatAozañ\nHa: ca:Hywel Dda, en:Hywel Dda, it:Hywel Dda ap Cadell, ru:Хивел ап Каделл.\nAn anv Hywel Vat n'eo ket testeniekaet, din da c'houzout. Skuizh on o welout anvioù ijinet evit ar blijadur. Bianchi-Bihan 28 Mae 2009 da 07:37 (UTC)\nEilet diwar Wikipedia:Pajennoù da nullañAozañ\nAn anvioù faltaziek savet diwar ar froudenn n'hallont ket kavout lec'h en un holloueziadur.\nBianchi-Bihan 30 Mae 2009 da 22:41 (UTC)\nNest verc'h Cadell : c'hoari "brezhonekaat" anvioù kembraek :\nNest ferch Cadell eo an anv ar pennad,\nha "merc'h", hep kemmadur, e vije e brezhoneg.\nBianchi-Bihan 31 Mae 2009 da 05:56 (UTC)\nC'hoari krouiñ Cadell mab Elisedd, e lec'h Cadell ab Elisedd . Bianchi-Bihan 31 Mae 2009 da 06:06 (UTC)\nFazi ganin, da ziverkañ: Cadell ab Elisedd,.Bianchi-Bihan 31 Mae 2009 da 06:08 (UTC)\nForniad nevez Fentus oc'h fentus : daou bennad en un taol:\nCynegen (roue Powys)\nha Cyngen (roue Powys).\nUr pennad Cyngen ap Cadell zo. Bianchi-Bihan 31 Mae 2009 da 06:20 (UTC)\nRhodri (roue Gwynedd, 720-754), krouet e-kichen Rhodri Molwynog ap Idwal zo.)\nIdwal Yourc'h (roue Gwynedd), krouet e-kichen Idwal Iwrch. Bianchi-Bihan 1 Mez 2009 da 11:25 (UTC)\nPennadoù kembraek war Wikipedia brezhonek Setu pennadoù da nullañ : war Wikipedia brezhonek emaomp, ha n'eo ket war an hini kembraek :\nRhodri Mawr, Rhrodri ap Merfyn : ur pennad e brezhoneg zo bet krouet a-raok : Rhodri Veur\nHywel Dda : ur pennad e brezhoneg zo bet krouet a-raok : Hoel Vat\nCadell ab Elisedd\nIdwal Iwrch : adkaset an titl brezhonek orin Idwal Yourc'h war-zu ur pennad lakaet e didl e kembraeg !\nN'ouzon ket hag-eñ e talvez komz eus "poell" gant reoù zo. Diouzh un tu kavout naturel skrivañ Herri VIII, Loeiz XV (Bro-C'hall) kentoc'h eget Henry VIII of England, Louis XV de France, ha kement zo, ha mirout kousto pe gousto ar stummoù orin kembraek. An anvioù-gwan pe al liammoù-familh zoken zo lezet e kembraeg evel pa vefent lodennoù eus o anvioù !\nSetu dres kudenn an treiñ pa ne gomprenner ket pezh a lenner, evel pa vefe ur gudenn a yezhoneiezh hepken : drastus e vez bepred an disoc'h. Skouerioù zo e yezhoù all. Da skouer 'm eus bet tro da lenn troidigezhioù gallek, diwar ar saozneg, eus The colonization of Brittany from Celtic Britain gant Nora Chadwick, pe A history of the English church and people gant Bede (an droidigezh c'hallek ne oa ket diwar an destenn orin latin) : spontus an disoc'h !\nLod a gred ez eo an droidigezh un afer a yezhoniezh hepken : neuze e troont frazenn ha frazenn, hep kompren met ne vern ! Setu aze arvarioù un holloueziadur digor : n'eus forzh petore den dizesk war an Istor a c'hall skignañ e ziouiziegezh. An dibaboù yezhoniel a rank bezañ graet hervez talvoudegezh pezh a gomzer diwar e benn -hogen ma ne gomprenner ket pezh a glasker gant poan treiñ, ha treiñ hepken...- Iwerzhonegerion evel Loeiz ANDOUARD o doa komprennet ne oa ket da skrivañ kousto pe gousto evel e iwerzhoneg pa skriver e brezhoneg. KLERG -ha ne oa ket eñ ur brizhkembraeger- en doa komprennet, da skouer en e droidigezh eus Canu Aneirin (Hor Yezh, 1984), e oa stummoù ar mammskridoù kemmus, pe e c'hall stummoù "disheñvel" brezhonek ha kembraek bezañ e gwirionez an hevelep re. Da zibab hervez poell ar yezh ma skriver. Skrivañ Yann e brezhoneg pa vefe dibabet John e saozneg, Juan e spagneg("spagneg" mar karit), João e portugaleg ha kement zo. Hag Hoel e brezhoneg pe Hywel e kembraeg...E KLERG e kaver Godozin, Katraezh, Tudvoulc'h. Reishoc'h e kavan kemer skouer war gwir gembraegerion eget war brizhkembraegerion dizesk war an Istor\nMeven 1 Mez 2009 da 11:47 (UTC)\nMoarvat eo me ar brizhkembraeger dizesk war an istor, hag en deus savet un toullad pennadoù istor, troet darn diwar ar c'hembraeg, savet ur pennadig bennak er wiki kembraek ivez (ne larfen ket e oant na disi na difazi).\nSur on ne vo graet fazi ebet avat o virout anvioù kembraek an dud, evel ma ra Kembreiz pa skrivont anezho e saozneg.\nNe larfen ket ar memes tra gant troidigezhioù faltaziek ha personel, ha ne oant ket re Klerg.\nAn anvioù Herri, Yann, hag ar re all, zo diazezet mat e brezhoneg.\nGododdin eo an anv en holl yezhoù, ha ne welan ket perak e vije ret kemm e brezhoneg: bras a-walc'h eo lennerien wikipedia evit kompren e vije ober goap anezho mont d'ober gant anvioù distreset war zigarez brezhonekaat en anv un ideologiezh ha n'eus lec'h ebet d'ober dezhi er wikipedia.\nAbred pe ziwezhat e vo ret komz eus se amañ ha diskoulmañ ur gudenn ha n'eo bet degaset nemet evit terriñ revr an dud.\nBianchi-Bihan 1 Mez 2009 da 17:46 (UTC)\nPennadoù kembraek war Wikipedia brezhonekAozañ\nSetu pennadoù da nullañ : war Wikipedia brezhonek emaomp, ha n'eo ket war an hini kembraek :\nBianchi-Bihan 6 Mez 2009 da 14:42 (UTC)\nEvit gallout "divizout" ha sevel reolennoù asambles e vo ret da bep hini doujañ da reolennoù diazez Wikipedia : krediñ e feiz vat ar genlabourerien ha chom hep implijout gerioù kunujennus evel "pennadoù lu savet gant tud dizesk" ha "paour-kaezh sioc'haned"...--Llydawr 5 Mez 2009 da 16:31 (UTC)\nMarteze on dizesk ha saver lu pennadoù lu. Met a-raok mervel lu ha diouziek war un dro (ne badfen ket gant ar vezh) e karfen gouzout pelec'h eo bet diskoachet ma luentez ha luoni, din da c'hallout anavezout ma fec'hedoù a-raok nijal d'ar Gwenved. Bianchi-Bihan 5 Mez 2009 da 16:41 (UTC)\nKompren a ran e venn ar Merour klask sioulaat an traoù en tabutoù a c'hall sevel. Daou dra am nec'h avat : diouzh un tu, dres diwar zigarez sioulaat an traoù, e lakaet an dud da blegañ dirak dibaboù diboell unan eus an daou duad enebet (un diviz da c'hortoz o plediñ gant ar boazioù doujet oute an aliesañ war ar wikipedia en degouezhioù heñvel, da lâret eo implijout stumm kembraek e titl ar pennadoù pennadoù, en ur zoujañ ouzh an adkasoù davet ar pennadoù-se savet gant stummoù disheñvel. Evit klask sioulaat an traoù e peder ouzh an holl doujañ ouzh an diviz da-gortoz-se betek ma vo bet tizhet ur c'henemglev da vat), diouzh an tu all e lakaer keñver-ha-keñver dibab ar poell hag albarc'hennoù diboell ar c'hentañ paouzh-kaezh inosant degouezhet.\nKentañ tra : penaos kantreizhañ diouzh un tu ur pennad Huon Capet (piv an dioual en defe gallet kinnig seurt titl-se... ?), ha diouzh un tu all embann e vefe direizh sevel ur pennad dezhañ da anv brezhonek Hoel Vat. Lavaraout a raer e vefe degemeret-mat e brezhoneg anvioù evel Yann pe Loeiz evit nac'hañ John I of England pe Louis XV de France. Hoel n'eo ket degemeret mat e brezhoneg neuze ? Hag Huon Capet zo degemeret mat, gwelloc'h eget Hoel Vat neuze ? Hoel hag Hywel zo an hevelep anv skoueriekaet e brezhoneg hag e kembraeg a-vremañ. Sellout ouzh Geriadur Rhisiart HINCKS : Hywel a.d.g. Hoel.\nEil tra : Gallout a raer lenn traoù ha ne hañvalont ket bezañ savet evit c'hoarzin evel : da skouer er pennad Taliesin : Urien, roue Rheged, (hag) e vab Owain ab Urien : Gourc'hemennoù ! Da gomprenn petra eo sañset "ar stumm reizh" e c'hall bezañ deurus lenn troidigezhioù eus testennoù kembraek ha gwellout petra oa an dibaboù kemeret. Kemeromp testennoù stag ouzh ar Mabinogion. Troidigezh Pierre-Yves LAMBERT (Rummad L'aube des peubles, embannadur Gallimard), daoust da vezañ gallek, zo deurus abalamour d'an notennoù fonnus ha d'e zoare da skrivañ an anvioù kembraek. En testennoù anvet gantañ Le Songe de Rhonabwy ha Le conte de Gereint fils d'Erbin e ra anv eus Howel fils d'Emyr d'Armorique (p. 187, 203, 304 ha notenn 64 p. 389). En destenn anvet gantañ L'histoire de Peredur fils d'Evrawc e ra anv eus Hywel fils d'Emyr d'Armorique (p.272). Anat a-walc'h ez eo eus an hevelep den e komzer. En e notenn 64 (diwar-benn Howel fils d'Emyr d'Armorique) e skriv ouzhpenn "Cf. Hywel". Anat eo ma skriv en e droidigezh c'hallek 2 stumm disheñvel en un doare emskiantek ez eo dre ma 'z eo stummoù ar skrid krennkembraek (ha n'em eus ket gwelet) en dro dindan e zaoulagad. Evezhiadenn gentañ : ne oa ket "ur" stumm reizh, hag stummoù tost ouzh Hoel oa er skridoù. Eil evezhiadenn : dre ma tro e galleg e skriv evel-just fils d' Emyr d'Armorique. Hag e saozneg e vefe son of ha kement zo e kement yezh a zo. Hag e brezhoneg ? Evit an hevelep skouerioù e kemer Abeozen (ha ne oa ket -evel Klerg- ur brizhkembraeger) e ro, (s.o. embannadur Mouladurioù Hor Yezh 1991) Howem mab Emyr Ledav (p. 243, 285, an dra nemetañ disheñvel o vezañ ma skriv p. 172 Llydaw ha neket Ledav). Perak e vez miret tost bepred ar stummoù kembraek er yezhoù all (alamanek, galleg, spagneg ha kement zo) ? Peogwir n'eus stumm ebet er yezhoù-se o klotañ ouzh an anvioù predenek-rik-se. Neuze e lezont Hywel (skrivet kentoc'h Hywell e saozneg), Cynan ha kement zo. Hogen e brezhoneg ez eo anavet an anvioù-se dindan ar stummoù Hoel, Konan... Nebeutoc'h a abeg a vefe da "vrezhonekaat" an anvioù "kembraek" (predenek e gwirionez) ? Muioc'h a lavarfen kentoc'h dre ma oa bev mat er Grennamzer ur gumuniezh bredenek, a rankomp hiziv komz diwar o fenn en hor yezhoù kempred evel anvioù bev, ha n'eo ket evel anvioù meinaet. Kamamzeriat eo krediñ e oa anvioù disheñvel. D'ar c'houlz-se Hywel = Hoel, hag Hoel = Hywel. Un dra heverk zo diwar se : ken heñvel ma oa en testennoù an anvioù-tud ma 'z eus hiziv an deiz diaesterioù da c'houzout evit an arbennigourion eus pelec'h e teue an den-mañ-den. Da skouer ez eus unan bennak e soñj da dud zo e c'hallfe bezañ bet roue Kernev-Veur en 10vet kanved dinan an anv Huwal, diwar zigarez e oa meneget evel roue Kornôg Kembre (betek an 16vet kantvet e veze meneget Kernev-Veur war ar c'hartennoù saoz evel West Wales) pa gav da dud all zo e vefe e gwirionez ar priñs kembreat Hoel Vat, pa ne oa meneg all ebet ur roue Hoel e Kernev-Veur. Un trede dibab, neuze : envel Huwal Hoel pe Hywel ! en:Huwal of the West Welsh\nTrede tra : lenn a raer ne oa ket ar stummoù meneget ganin ne oant ket re Marsel Klerg. Er pennad Llywarch Hen e lenner el levrlennadur mennag eus Canu Llywarch' embannet gant Hor Yezh e 2000. Ur gudennig avat : "ankouaet" eo bet eil lodenn an embannadur-se : Canu Llywarch Hen-Barzhoniezh Lewarc'h Hen : En embannadur-se e kaver keñver-ha-keñver, er pajennoù kleiz an embannadur krenngembraek, hag er pajennoù dehoù an droidigezh c'hallek. E soñj Klerg e oa neuze skaer e klote eil lodenn ar titl ouzh e droidigezh, Canu Llywarc'h Hen o klotañ ouzh an destenn grenngembraek orin hepken. En droidigezh vrezhonek e kaver neuze Lewarc'h, Kenvarc'h tad Urien, Run, Reged, stummoù "brezhonekaet" ha n'int ket va re !\nE saozneg, galleg, alamaneg ha kement zo e vez troet anvioù ar rieion (John, Jean, Johann...). Anvioù-gwan evel da pe mawr zo troet e the Good/le Bon/der Gote pe the Great, le Grand, Karl der Große. Ne vez ket troet da vat Hywel peogwir n'o deus ar yezhoù stummoù gwirion dezho o-unan. Anat eo e ranker hen ober e brezhoneg.\nAlies e klevan rebechoù ouzh Wikipedia : ne c'haller ket fiziout ennañ, n'eus forzh piv a c'hall skrivañ forzh petra diwar-benn pezh ne ouzer netra. Mat e vefe d'ar verourion kompren ne c'haller tremen e-biou da seurt rebechoù-se hep lakaat un tamm urzh. D'hen ober e vefe mat kempenn an traoù skarzhañ pennadoù lu savet gant tud dizesk. Pa weler daz skouer en ur pennad Vortigern menegiñ gerdarzh an "anv" o krediñ dres ez eo un anv-den hep reiñ e dalvoudegezh, da lavarout eo ar pep pouezusañ, eleze e talvez mui-pe-vui "Rener Uhelañ", ha reiñ dichipod dezhañ an titl a roue pa n'eo ket anat tamm ebet e oa e gwir didl, sevel ur pennad Da o lakaat ennañ un dro traoù n'o deus netra da welout kenetrezo, evel an anv-gwan perc'hennañ da, an araogenn da, pe ar rusianeg da, diwar zigarez nemetañ ez int skrivet pe distaget heñvel !\nMerkañ a ra n'en deus ar Merour ali ebet war ar c'hraf-se, dre ma n'eo ket barrek war se. Ur merk a onestiz hep mar. E gwirionez ez eo ur gudenn a boell hepken, a c'hall bezañ intentet gant pep hini gant ma klasko. Dreist-holl, ma n'eo ket marteze barrek war ar c'hraf-se, kement se ne dalvez ket e oa nebeutoc'h eget tud a embann gouzout. Aes-tre eo embann traoù war dodennoù n'int ket anavezet gant ar re all ha pa n'eus neuze den d'e zislavarout. Ne glaskin ken lakaat va fri e pennadoù pe dabutoù a sellfe ouzh ar fizik derc'hanel. Lenn o defe tud zo savet kalz pennadoù "istor" a lak da c'hoarzhin neb un tamm stummadur war an danvez se (hag un tamm stummadur war an Istor 'm eus bet). Barnañ a ran war pezh a soñjan gouzout, met techet e vefen da soñjal n'eo ket kalz gwelloc'h war dodennoù ez on divarrek-krenn diwar o fenn.\nKompren a ran e ranker bezañ un tamm kendruezus da geñver ar paour-kaezh sioc'haned-se, hogen pouezusoc'h eo amañ derc'hel start d'ober eus Wikipedia brezhonek ur benveg a dalvoudegezh.\nMeven 5 Mez 2009 da 15:39 (UTC)\nFreuz ha plijadurAozañ\nAnzav a ran ne gomprenan ket kement tra zo skrivet aze, marteze dre ziouer a stummadur. Un draig hepken: mar deo ret "treiñ" kement anv kembraek gant "ap" pe "ab" e brezhoneg, e karfen gouzout piv a raio, rak n'eo ket me 'ni 'vo. Plijadur d'ar re all.\nUn draig all: n'eo ket ret bezañ istorour evit sevel ur pennad istor, na c'hoarier tennis evit sevel ur pennad db un tenniser. Ma kaver fazi en ur pennad e c'haller reizhañ atav. Met un dra a zo sklaer ha splann din: keit ha ma vo laosket e kembraeg an anvioù kembraek ne vo fazi ebet. Ma vez troet an anvioù gant tud ha n'o deus bet, peogwir eo ret komz evel-se, stummadur ebet war ar c'hembraeg nag an treiñ, e vo fazioù e-leizh. Evit ma c'hallor fiziout un tamm bihan c'hoazh er wikipedia brezhonek e karfen e vije kavet amañ an anvioù a gaver e kembraeg hag e saozneg, anvioù a c'haller fiziout enne.\nPa welan se [] ha se [] e lavaran ez eo freuzañ labour ar re all evit ar blijadur.\nBianchi-Bihan 5 Mez 2009 da 16:04 (UTC)\nEvit Huon Capet, Gwilherm an Alouber, evel evit Lorenzo de' Medici, femme fatale, pe me oar, e c'haller kaozeal atav, evel eus pep pennad all, pajennoù stag zo graet evit se, gant tud hag a oar petra eo kaozeal. Met abaoe ma labouran dre amañ, e ouzon eo aesoc'h tamall un titl eget sevel ur pennad, hag aesoc'h en em glevout gant doareoù dereat. Bianchi-Bihan 5 Mez 2009 da 16:51 (UTC)\nEmzalc'h ar merourAozañ\nRet eo din sklaeraet n'eo bet kemeret ganin diviz da vat ebet war an dachenn-mañ. N'eo bet lakaet e plesutr nemet un diviz da c'hortoz evit sioulaat an traoù o c'hortoz ma vo bet tizhet ur c'henemglev a-stroll al ledanañ ar gwellañ. Kemeret eo bet an diviz da c'hortoz diazezet war ar boazioù implijet an aliesañ war tachennoù heñvel ouzh homañ betek-hen. Evel merour, ne savan ket nag a-du nag a-enep ar savpoentoù ma vez koazet diwar o fenn amañ: n'eo ket din-me da lâret hag-eñ int poellek pe get, rak tizhet e rank bezañ un emglev etre ar genlabourerion. Gwir eo, e c'hell bezañ diboell an dibab-se, met evel-se emañ an traoù war ar wikipedia... Neal (Kaozeal) 7 Mez 2009 da 15:08 (UTC)\nN'eo ket diboell gortoz ha gwelout a-gevret. Ar pezh zo diboell eo ar freuz graet gant ar re a denn ar pennadoù brezhonek evit lakaat ar pennadoù kembraek er wikipedia brezhonek, evel amañ: [] hag aze : []. Bianchi-Bihan 7 Mez 2009 da 16:07 (UTC)\nKant pennad da freuzañAozañ\n1 Ne welan ket perak e vije ret digembraekaat anvioù kembraek, evit ober evel ar wiki gallek. Poellekoc'h dibab ar wiki saoznek a vir an anvioù kembraek.\n2 Lakaat "mab" e-lec'h pep "ab" a zo, ouzhpenn trelaterezh, freuzañ al labour graet dija, labour enepholloueziadurel, ha koll amzer.\n3 Trawalc'h zo bet gouzañvet gant aotrounez barnerien dre amañ ha ne ouient nemet klask laou er pennoù war an disterañ digarez, n'eus ket ezhomm eus seurt oberoù ken.\n4 Dislavar zo moarvat gant an doare da dreiñ anvioù roueed gall pe saoz. Dislavaroù a vo atav pa vo labouret: perak treiñ anv kembraek un den hep treiñ anv kembraek ur vro, ur gêr, ur stêr? Pa lezer e kembraeg pezh zo kembraek, hag e spagnoleg pezh zo spagnolek, e reer labour holloueziadurel atav. A-hend-all, eo labour ideologel. Dilezel a rin ar wikipedia pa vo etre daouarn an ideologourien. Labour vrav a refont sur-mat.\n5 Ur gaoz all a oa savet un deiz: Prus pe Prusia. Traou all zo evel se: Turki/Turkia, Pologn/Polonia, hag all. Din ne vern.\nBianchi-Bihan 7 Mez 2009 da 16:27 (UTC)\nMerkañ a ran e venn ar merour "sioulaat an traoù". Daoust hag ez eo an doareoù kemeret ar re wellañ avat ?\nDizemplev zo etre an emzalc'h A hag an emzalc'h B. Evit "sioulaat an traoù etrezo e tivizer, "da c'hortoz", rediañ an emzalc'h B d'an holl, d'ar re a sav a-du gant an emzalc'h A pergen ! Daoust hag ez eo an doare gwellañ da gavout un "emglev" ? Un dibab all en defe gallet lezel "da c'hortoz" an emzalc'hioù A ha B, eleze war un dro pennadoù Hoel Vat ha Rhodri Veur diouzh un tu, ha Hywel Dda ha Rhodri Mawr diouzh an tu all. Dres diwar se :\nFeuket e hañvaler bezañ dre m'am eus lakaet poellekoc'h ar pennadoù Rhodri Mawr hag Hywel Dda, eleze e kembraeg penn-da-penn (titl ha pennad) ma neo oa ket tu d'hen ober e brezhoneg penn-da-benn. Ur goulenn eeun am eus koulskoude. Pelec'h emañ ar pennadoù Hoel Vat ha Rhodri Veur am eus savet ?\nSeurt diviz-se a gemerer war zigarez e vefe e vefe diazezet war boazioù implijet an aliesañ war tachennoù heñvel ouzh homañ betek-hen. War ar muianiver neuze. Farsus eo kement-se. Eus petore muianiver e komzer amañ ? 3,986 a-du gant emzalc'h A a-enep 2,457 a-du gant an emzalc'h B ? Dister eo ober dave d'ar muianiver pa ouzer eus petore niver emeur o komz.\nDa c'hortoz emezout ? Da c'hortoz petra avat ? Da c'hortoz ma vo bet tizhet ur c'henemglev a-stroll al ledanañ ar gwellañ ? Lavarout a rez n'az peus savpoent ebet evel merour war ar c'hraf-se, dre ma n'out ket barrek war se moarvat. Ur wezh adarre n'eo ket ur gudenn ar yezhoniezh (a vefe ma vefe anv da skouer da zibab etre Hoel pe Howell da skouer, ma vefe da zibab petra vefe ar stumm brezhonek skoueriekaat gwellañ o klotañ ouzh ar c'hembraeg Hywel), ur gudenn a boell ne lavaran ket. Merkañ a rez Gwir eo, e c'hell bezañ bezañ diboell an dibab-se, met evel-se emañ an traoù war ar wikipedia.... Ar paour kaezh furlikin a gred embann e "ouiziegezh" a rank bremañ anzav e-unan Dislavar zo moarvat gant an doare da dreiñ anvioù roueed gall pe saoz. Dislavar a vo atav pa vo labouret.... E gerioù all : a-benn ar fin ez eo ar gwir ganin war dachenn ar poell, hogen arabat dibab ar poell war zigarez e tisplij d'un inosant bennak...Ur goulenn all c'hoazh : Da c'hortoz un c'henemglev : Ha ma ne c'hoarvez kenemglev ebet ?\nDre, ur c'henemglev a-stroll al ledanañ ar gwellañ, eleze en ur lakaat pep sellad war an hevelep renk. Pa lenner en ul lec'h bennak, da "arguzenn", e vefe ken lu "brezhonekaat" John Fitgerald Kennedy e Yann Yann Jerarzh Penndu e weler nulded un inosant divarrek d'ober un diforc'h etre anv un den eus an 20vet kantvet a zo e anv Kennedy peogwir ez eo e anv-familh ha netra ken, ha, da skouer Kenneth Mac Alpin anvet evel-se peogwir e oa mab da Alpin hag a rank troet, evel-just, e Kenneth mab Alpin. Tud zo a zo evel-se diouiziek war pep tra, hogen a venn lavarout o ger war pep tra, lakaet diaes pa 'z eus unan un tamm barrekoc'h egeto.\nDibab ar poell a vefe awenet e anv un idologiezh bennak (ur gealiadurezh, moarvat). Dibaboù Loeiz ANDOUARD evit an anvioù-lec'h iwerzhonek "brezhonekaet" gantañ, re Abeozen ha Klerg evit an anvioù-rieion kembraek "brezhonekaet" oa neuze moarvat awenet a anv an hevelep ideologiezh-se. Ranket o defe Hor Yezh ha Mouladurioù Hor Yezh embann ur c'henskrid-evezh da lakaat al lennerion da ziwall !\nEeun eo va goulenn diwezhañ. Moarvat ez eus tud dezho un tamm barrezhioù war disklibezhioù liesseurt, a zo emzalc'h inosanted dizesk evel ma weler ur skoilh evito, pa glaskont mougañ neb a c'hallfe ober pennadoù talvoudus a vefe merzet evel un doare "kevezerzh" gouez dezho. Poent-bras eo ober eus Wikipedia un benveg a dalvoudegezh. Reuz a-walc'h en deus graet Bianchi-Bihan betek-hen. Pegoulz e vo stanket e gont ?\nMeven 9 Mez 2009 da 16:41 (UTC)\nLaouen on o welout ez eus kaoz ivez da vrezhonekaat Kenneth Mac Alpin. Poent e oa. Ret e vo ober kemend-all gant Andersen, Johnson, hag ar re all.\nNe gomprenan ket perak n'eo ket bet brezhonekaet anvioù gouezelek Bro-Skos, ouzhpenn re Iwerzhon. Bec'h dezhi, Dibab ap Poell!\nD'am soñj e vije poent lezel an ideologezhioù kozh en XXvet kantved, ha kompren n'eo ket brezhonek ar bed. Met aesoc'h eo c'hoari brezhonekaat an anvioù kembraek (pegeit e pado?) eget digeriñ ur Skol Diwan (ne gomzan ket eus brezhonekaat Breizh).\nEvit ar c'hontoù stanket, stanket evit ur virgulenn a-wechoù, e!e! e vo diaes ober gwelloc'h egedon, met war-bouez poaniañ e c'haller esperout teurel ma rekord d'an traoñ. Bianchi-Bihan 9 Mez 2009 da 17:17 (UTC)\nAr gaoz-se zo deuet abalamour d'ar c'hoant savet e Meven d'ober un abadenn : ca:Hywel Dda,cy:Hywel Dda,en:Hywel Dda. Eus ur C'hembread emaomp o komz, e Kembre n'en deus nemet un anv: Hywel Dda, e saoneg evel e kembraeg. 82.253.112.232 1 Gwe 2009 da 09:19 (UTC)\nMe gave din e oa bet tu da glozañ an afer-mañ hep klask trenkañ ar soubenn adarre. Neal (Kaozeal) 1 Gwe 2009 da 10:34 (UTC)\nAdtapet diwar « https://br.wikipedia.org/w/index.php?title=Kaozeadenn_Wikipedia:Kendivizoù_reolata/Anvioù_divoutin_kembraek&oldid=557535 »\nRetour à la page du projet « Kendivizoù reolata/Anvioù divoutin kembraek ».\nDernière modification le 1 Gwe 2009, à 11:12\nKemmoù diwezhañ degaset d'ar bajenn-mañ d'an 1 Gwe 2009, da 11:12.


Er hombat spirituel/Chapistre 14 - Wikimammenn\nEr hombat spirituel/Chapistre 14\n◄ É peh fæçon é ma ret combatal einep d’er goal-inclination, ha peh acteu e zeli gober er volanté eit hi devout en accustumance ag er vertuïeu. Ag er peh e zou ret gober a pe seblante bout feahet er volanté, hac hemp nerh de resistein doh er goal-inclination. Aviseu aral forh profitable eveit goud er fæçon de gombatal erhat, peh anemiset e telier attaquein, ha dré peh vertu e eller ou feahein. ►\nAg er peh zou ret gober a pe seblante bout feahet er volanté, hac hemp nerh de resistein doh er goal-inclination.\nMAR cave guenoh guéhavé éma rai hoan hou volanté eit resistein doh er goal-inclination ha doh anemiset aral peré e ra ou fossible eit mæstrein ar nehi, ha ma ne santet quet nezé hou pout courage ha resolution assès eit derhel pén doh-t’hai, dalhet ferme attàue, n’abandonet quet er hombat, pen dé delé deoh credein é oh victorius, en dre nen dès apparance er bet é oh feahet a querh. Én effet él n’en dès hou volanté dober erbet a goussantemant en inclination eveit gober hé chonge, ehué deusto d’er hontraign e ra dehi en anemis interior-zé, hi e gonserve perpet en usage antier a hi liberté ; rac a bout en hum laquehé énep dehi en ol squendeu naturel, en ol diauleu, en ol treu crouéet ansambl, er pouvoër hac en autorité hé dès receuet guet er Hrouéour e zou quer resolus ha quer bras, ne vé nitra capabl de barrat doh-t’hi a hober pé a chom hemp gober er peh e vènn pé er peh ne vènn quet, quel liès guéh ha quehet amzer, guet en intantion hac ér fæçon ma plige gueti.\nMar goasque guéhavé en tantation arnoh hac én ur fæçon ma havalehai n’en devehé quet hou volanté ol en nerh necessær aveit resistein doh-t’hou, rac m’ema nehi goann ha quasi feahet, dihoallet mat a gol courage hac a durul en armage. Criet ahoel ha dihuennet, en ur laret d’en tantatour : Téh a vaman, Satan, rac gùel é guenein merhuel mil gueh quentoh eveit coussantein d’ha soliteu infam. Groeit èl un dein e hum foett guet un anemis ahurtet, ha croguet én hou. A pe uél ne èll quet en trezein guet bêg é glean, ean e sco ar nehou guet hé bourbon pé pomellèn, partout él lèh ma èll. Sellet penaus e ra é bossible eit hum zibarassein, penaus é tenn ardran ur pas benac ha penaus éta én dro ar é anemis eit rein dehou en taul ag er marhue. En dra-zé e zisque deoh hum denn liès en hou interior eit considerein nen doh nitra a hanoh hou hunan, ha n’ellet nitra ; eit bout goudé lein a gonfiance é ol-buissance en eutru Doué ; eit combatal ha feahein anfin guet er secour ag é hræce hou inclination mignon. Nezé éma ret teoh laret : Secouret-mè, men Doué, secouret-mé, Jesus ha Marie, n’abandonet quet hou sérvitour : reit deign er græce de resistein doh en tantation.\nMæs a pe ra en anemis amzer deoh, galhuet hou antandemant de secour hou volantè, reit nerh dehi dré gonsiderationeu capable de zegasse courage ha buhé dehi ér hombat. Mar doh, par exampl, persecutet é faus, pé affliget én ur mod benac aral, hac ér melconi é pehani é oh, mar hum santet douguet d’en dibatiantæt bet-ac ur poent n’ellet mui andur nitra, groeit hou possible eit quemer courage, en ur hober a zevri reflexion ar en articleu-man ha réral haval doh-t’hai.\n1. Sellet a ne hoès quet melitet en droug e souffret, hac a ne hoès quet ean tennet hui-memb arnoh ; rac mar dé dré hou faute éma deit deoh, er ræson e venn ma andurehet guet patiantæt ur gouli en dès groeit teoh hou tourn prope.\n2. Mæs é câs n’hou pehai d’um reprochein a nitra ar en dra-zé, taulet hou teulagat ar hou tisordreu passet a beré justice Doué nen dès quet hoah hou punisset, pé a beré ne hoès quet hoah groeit ur benigen jaugeable ; hac en ur uélet penaus é change Doué dré é visericorde er poénieu e hoès melitet, peré e requehai bout pé hir-bras ér purgatoër, pé éternel én ihuern, en ou change é reral distéroh ha berroh, receuet hai enta non-pas hemp quin guet patiantæt, mæs memb guet joé ha guet acteu a drugairé.\n3. Mar credet, ha bout e vehai hemp ræson e credeheoh, ne hoès quet commettet paud a fauteu, hac en e hoès groeit hilleih a benigenneu, hou pet chonge penaus n’eller antréein é ranteleah en Ean meit dré en or einq ag en trebilleu.\n4. Chonget opèn, a bout e vehai possible deoh antréein én hi dré un or aral, el lezen hé hunan ag er bur garanté e requehai lemel guenoh en desir hac er chonge a guement-cé, rac Mab Doué hac en ol Sænt e zou oueit d’ino en ur zouguein ou hroez, ha dré un hènt goleit a spern.\n5. Mæs er peh e zou ret sellet principalemant aman hac é quement tra zou ol, é volanté Doué pehani hou câr quement, ma quemerou ur blijadure hemp hé fâr doh hou cuélet é pratiquein er vertuïeu guet vaillantis bras, hac é tiscoein dré hou courage ha fidelité é hanàuet er garanté en dès en hou quevér. Gouïet opèn penaus sel injustoh ma vou er persécution a du en hani e rei deoh hé andur, ha par consequant sel crioh de zouguein ma vou ag hou tu hui, sel estimetoh vou guet Doué hou perseverance ; rac é creis en trebilleu hui adorou é jugemanteu, hui e soublou édan é brovidance, pehani e dro de vat en treu chiffussan e arriue, hac e ra ma chervige d’hun salvedigueah cas ha malice hun anemiset.\nAdtapet diwar « https://br.wikisource.org/w/index.php?title=Er_hombat_spirituel/Chapistre_14&oldid=101789 »


Clipperton : diforc'h etre ar stummoù - Wikipedia\nClipperton : diforc'h etre ar stummoù\nStumm eus an 29 Mez 2013 da 15:10\n352 okted ouzhpennet , 8 vloaz zo\nStumm eus an 5 Ebr 2013 da 22:26 (kemmañ)\nD (Bot: Migrating 53 interwiki links, now provided by Wikidata on d:q161258 (translate me))\nStumm eus an 29 Mez 2013 da 15:10 (kemmañ) (dizober)\n[[Restr:Clipperton Tahiti situation.png|thumb|right|Pelec'h emañ Clipperton er Meurvor Habask]]\n'''Clipperton''', pe '''Enez Clipperton''', pe « île de la Passion » hervez hec'h anv kentañ e galleg, eo ar bihanañ tiriad tramor e dalc'h ar [[Republik C'hall]] er [[Meurvor Habask]].\n'''Clipperton''', pe '''Enez Clipperton''', a zo un tiriad tramor e dalc'h [[Republik Frañs]]. Un [[atoll]] eo, an hini digenvesañ er bed war a lavarer. Emañ 1 250 km diouzh aodoù [[Bro-Vec'hiko]]. Mard eo bihan-bihan an atoll, 1,7 km² a zouaroù divor, ez eo bras-divent an [[takad armerzhel miret]] a zo en-dro dezhi: 435 612 km². Meret eo an tiriad-se war-eeun gant [[Ministrerezh an Douaroù Tramor]] eus ar Republik C'hall.▼\nUn [[atoll]] eo, an hini digenvesañ er bed war a lavarer. Emañ 1 280 km diouzh [[Acapulco]], en arvor [[Bro-Vec'hiko]]. An tostañ douaroù dezhi eo [[Enez Socorro]] en enezeg [[Revillagigedo]] en hanternoz. An tostañ douar gall eo [[Nuku Hiva]], en [[Inizi Markizez]], 4 018 km er mervent. Pelloc'h avat emañ [[Hawaii]] : 4 930 km aleshont.\n▲'''Clipperton''', pe '''Enez Clipperton''', a zo un tiriad tramor e dalc'h [[Republik Frañs]]. Un [[atoll]] eo, an hini digenvesañ er bed war a lavarer. Emañ 1 250 km diouzh aodoù [[Bro-Vec'hiko]]. Mard eo bihan-bihan an atoll, 1,7 km² a zouaroù divor, ez eo bras-divent an [[takad armerzhel miret]] a zo en-dro dezhi: 435 612 km². Meret eo an tiriad-se war-eeun gant [[Ministrerezh an Douaroù Tramor]] eus ar [[Republik C'hall]].\nAdtapet diwar « https://br.wikipedia.org/wiki/Dibar:MobileDiff/1515169 »


Signalisation - Ofis Publik ar Brezhoneg\nE-kerzh an 30 vloaz diwezhañ ez eus bet lakaet muioc'h-mui a banelloù divyezhek. Aet eo kalite an divyezhegezh war-raok ivez.\nIstor ha douaroniezh ar panellerezh divyezhek gallek-brezhonek\nReolennoù ar panellerezh divyezhek\nEr bloavezhioù 1980 e voe lakaet ar wask gant ar stourmerien evit difenn ar brezhoneg war ar strollegezhioù lec'hel eus Breizh. Da-heul kement-se o doa kroget ar re-se, a oa kresket o galloudoù gant al lezennoù digreizennañ, da staliañ panelloù-heñchañ divyezhek gallek-brezhonek. Diwar neuze ez eus bet staliet panelloù stankoc'h-stank war an hentoù lec'h ma oa bet kroget gant al lusk-se tra ma voed stag d'en ober ivez un tamm e pep lec'h e Breizh.\nAr panelloù divyezhek kentañ a oa panelloù mont tre ha mont er-maez er c'humunioù, goude-se e voe staliet panelloù-heñchañ divyezhek war an hentoù departamant (kornôg Aodoù-an-Arvor, Penn-ar-Bed, hag ar Mor-Bihan e 2005). A-wechoù e vezer rediet da ginnig al lodenn vrezhonek en un doare disheñvel diouzh an hini c'hallek. Er bloavezhioù 1990 e voe tro ar panelloù war ar maez ha neuze e voe reizhet an anvioù kêriadennoù skrivet warno, rak pa vez staliet panelloù divyezhek eo dav skoueriekaat al lec'hanvioù. E-kerzh dek vloaz kentañ ar c'hantved-mañ e krogas ar plakennoù-straed da vezañ divyezhek ivez. E 2010 e voe kroget gant un nevezenti a bouez a-fet divyezhegezh : panelloù polis, pe e vefent panelloù pad pe berrbad, gant panelligoù brezhonek evit bevennañ an tizh pe an desservij, lezel da dremen e lec'hioù zo pe reiñ da c'houzout ez eus un dañjer bennak.\nHiziv an deiz e vez kavet ar panellerezh divyezhek galleg-brezhoneg e Breizh e tri zakad dreist-holl hag a glot gant tri live e-keñver al lusk : e Penn-ar-Bed hag e kornôg Aodoù-an-Arvor ez eus pellik zo eus ar panellerezh divyezhek hag ouzhpenn-se e c'haller alies kontañ war ur youl a-berzh ar c'humunioù, daoust ma vez disheñvel an traoù diouzh al lec'hioù. En takad-se, pe e lec'hioù sko outi emañ ar c'humunioù a zo ar muiañ a lañs ganto a-fet divyezhegezh war an hentoù (Karaez, Rostrenenn, Pluguen, Kemperle, Gwengamp, Gourin...). Er Mor-Bihan eur krog da staliañ panelloù divyezhek war an holl hentoù-departamant. Graet e vez kemend-all ivez en un toullad kêrioù bras (an Oriant, Gwened, Pondi..) ; en takad diwezhañ e kaver un ugent kumun bennak eus al Liger-Atlantel hag un toullad re all strewet en Il-ha-Gwilen hag a zo bet staliet panelloù mont tre divyezhek enno. Mat eo deomp menegiñ amañ Kêr Redon, lec'h ma kaver ur panellerezh divyezhek liesseurt, muioc'h eget e lec'hioù zo e Breizh-Izel.\nNe c'haller ket kaout ur panellerezh divyezhek unvan, efedus hag evel zo dleet paneve ma toujer d'ur reolenn diazez a bouez : degas ar memes titouroù kinniget er memes doare en 2 yezh. Sed amañ skouerioù a vod er panellerezh evit skoazellañ ar bleinañ hag ar parkañ.\nLakaet e vez ar reolenn-se a-fet parder ar servij degaset da dalvezout hep diaezamant ebet e pep lec'h er bed, ha dreist-holl el lodenn vrasañ eus ar broioù en-dro deomp en Europa. Ma ne vez ket lakaet ar reolenn-se da dalvezout penn-da-benn e vezer neuze gant un divyezhegezh digempouez hag a laka ur yezh izeloc'h eget eben.\nDa-heul ar reolenn diazez-se e teu unan all hag a sell ouzh an doare ma vez skrivet an anvioù-lec'h, da lavaret eo skoueriekaat al lec'hanvioù, ar pezh a dalvez kinnig an anvioù-se en ur mod reizh, diouzh reizhskrivadur ar yezh m'int bet savet.\nEvit staliañ un divyezhegezh a-zoare e ranker doujañ da c'hwec'h reolenn :\nSoñjal emeur o prientiñ ur raktres panellerezh divyezhek, gant se delc'her plas war ar panelloù, adalek ar penn kentañ, evit an div yezh a vo lakaet warno.\nDegas bep taol ar memes titouroù en div yezh. Ma ne vez troet nemet ul lodenn eus ar banell ne vezer ket tre gant an divyezhegezh.\nKinnig an titouroù e galleg hag e brezhoneg er memes doare rik. Ne reer gant stummoù arouezennoù disheñvel (italek, ment al lizherennoù, liv…) nemet evit disheñvelaat an titouroù roet en ur yezh, ha neket evit disheñvelaat ur yezh diouzh eben.\nLakaat ar menegoù divyezhek war ar banell en un doare simetrek an eil re e-keñver ar re all ar muiañ ma c'haller. Aes eo en ober ma lakaer ar menegoù a bep tu d'ul logotip da skouer, pe war 2 linenn tal-ouzh-tal gant ur meneg boutin d'an 2 yezh.\nChom hep menegiñ 2 wech titouroù hag a zo heñvel-mik en 2 yezh.\nReizhañ doare-skrivañ al lec'hanvioù pa c'haller en ober diouzh statud an anv-lec'h e-unan pe diouzh doare ar reizhadenn a zo da zegas.\nMa fell deoc'h gouzout hiroc'h war ar reolennoù hag an teknikoù a zo ezhomm evit diazezañ un divyezhegezh a-zoare e c'hallit sellet ouzh hon teul teknikel a gaver skouerioù e-leizh ennañ.


Ar gouren e Bro Roazhon - Skol Diwan Roazhon\nAr gouren e Bro Roazhon\n3 rann zo da Skol Gouren Roazhon e Bro Roazhon hiziv an deiz. 1 rann tud gour e Keryann e Roazhon ha 2 rann bugale e Pazieg ha Parthenay-de-Bretagne (digoret nevez zo). Bugale 4-15 vloaz a vez degemeret gant rann Pazieg, ar Merc’her vintin hag ar Sadorn vintin.\nMeur a stumm emgann eus ar bed a-bezh a vez pleustret e Skol Gouren Roazhon ha kement-se evit aesaat deskiñ ar gouren. Deskiñ en ur c’hoari, o selaou ar re all, hag oc’h amprouiñ ar vuhez a-stroll : sede ar pezh a fell d’ar skol gouren ober.\nTitouroù hag enskrivadennoù : 02 23 48 29 22, yan.giron chez repal.fr, www.gouren35.info


Leuc'han - Wikipedia\nBrieg (abaoe 2015)\n830 ann. (2018)\n48° 05′ 58″ Norzh\n3° 47′ 08″ Kornôg / 48.099562, -3.785675\nbihanañ 97 m — brasañ 246 m\nLeuc'han a zo ur gumun eus kanton Brieg e departamant Penn-ar-Bed, e kornôg Breizh. Er Vro C'hlazik emañ.\nEn argant, karget ouzh dehoù gant un tokarn rannet etre sabel ha gul, war e lez balirant dehoù ur skoed rannet etre sabel ha gul karget gant ur groaz latin en argant, warnañ advalirant ur maskl bleiz linennekaet rannet etre sabel ha gul, ha karget ouzh kleiz gant daou benn bleiz, an hini ouzh kab en gul, an hini ouzh beg en sabel balirant war an hini a-raok ; e gab en gul karget gant ar skrid LEUHAN e lizherennoù bras.\nEmsavadeg ar Bonedoù ruz: un digoll ag 800 lur a voe paeet gant ar barrez d'an aotrou Le Moyne de Trevigny goude tagadenn e gastell e Sant-Hern d'an 11 a viz Gouere 1675 e-pad an emsavadeg.\nDekred eus ar 26 a viz Du 1790 war al le ret: e penn-kentañ 1791 e voe graet al le ouzh ar Roue, ar vro hag al lezennoù gant Mocaer, kure Leuc'han, bet renour ar skol e Pleiben.\n104 gwaz ag ar gumun, d.le. 5,38% ag he foblañs e 1911, a gollas o buhez abalamour d'ar brezel .\n(br) Leuc'han war lec'hienn Geobreizh\nAdtapet diwar « https://br.wikipedia.org/w/index.php?title=Leuc%27han&oldid=1902906 »\nDernière modification le 19 Mae 2021, à 06:34\nKemmoù diwezhañ degaset d'ar bajenn-mañ d'an 19 Mae 2021, da 06:34.


Pajenn:Guillouzic - Bue Zant Ervoan, 1894.djvu/98 - Wikimammenn\nPajenn:Guillouzic - Bue Zant Ervoan, 1894.djvu/98\nvit ma voint enoret gant an oll ; hag an de voint zavet a vo eur gouel braz en Landreger ; hag a vo zavet he relego dirag an Eskob, ar veleien hag an oll dud a deui da welet. An de-se, kement hini a ielo d’enori ar relego-ze a c’honeo seiz vla ha seiz c’hoaraiz induljanz, ha bep bla de ar gouel-ze, eur bla hag eur c’hoaraiz induljanz, hag ar re ielo d’enori ar relego an eiz de warlerc’h a c’honeo eur blavez induljanz. »\nAr c’helo-ze na oe ket pell vit dont beteg Landreger, ha raktal Dom Richard ar Beren, eskob Landreger a reaz kement-se da c’hout da dud he eskopti. Laret a reaz penoz a vije zavet relego ar zant an nao war-n-ugent a viz here 1347, hag an de-se, vel just, a vije eur gouel braz en Landreger. Eleiz a dud a deuaz di an de-se, rag pell a oa a nevoa hast ar Vretoned da welet ar relego zantel-ze ermez ar be. Zavet a oe eta ar min-be ha lemet an douar diwar ar relego, ha kement a vad a rae ze d’an oll ken a ouele an dud gant ar joa, a greiz kalon a ganeint gwerzo hag hymno en enor d’ar zant. Henez a oe pardon kentan Zant Ervoan, ha n’eo ket dre guriozite a oa deut kement a dud ; nan ! an oll belerined a oa deut gant fe ha devosion da ve Zant Ervoan. Eiz de a chomaz ar relego barz an iliz da welet gant an dud, ha kals a viraklo a oe gret enpad an deio-ze, rag bemde oa leun iliz ha kear Landreger gant ar belerined.\nAr brezel a oa c’hoaz d’an amzer-ze en tenn da-vad entre Charles de Blois ha Ian Monfort, med pa glevjont petra oa a neve en Landreger a oe paouezet ar brezel, hag a deujont ive d’ar gouel. Charles de Blois, gret prizonier gant ar\nAdtapet diwar « https://br.wikisource.org/w/index.php?title=Pajenn:Guillouzic_-_Bue_Zant_Ervoan,_1894.djvu/98&oldid=127488 »\nKemmoù diwezhañ degaset d'ar bajenn-mañ d'an 9 Eos 2018, da 12:50.


Benjamin – Page 211 – Radio Kerne\nSklavaj ha sklaved\nSklaved en ur blantadeg.\nTunvezh ha Benjamin a zo o vont da veajiñ en amzer adarre. C’hoant o deus da c’hoût hiroc’h war istor ar sklaved. Gwelet e vint e Bro-C’hres da zigentañ, da vare ar Romaned, ha goude-se ‘yint da visitañ plantategoù enezenn ar Reünioñ, da vare Loiez XVI.\nur mirdi = ur muze\nar sklavaj : l’esclavage\nur sklav : un esclave\n« n’eo ket kasaus ! » = « n’eo ket sañsupl ! » : « ça ne fait rien ! »\na-nes ober bec’h : sans avoir à faire d’efforts\nar meingleuzioù : les carrières\nar batissoù = ar savadurioù\nar ruoù : les rues = ar streajoù : les ruelles / les rues\ngourdoniñ : entraîner\npunissañ : punir\nur chatal : un troupeau\nserriñ un bennak : arrêter quelqu’un (« serriñ ul laer »)\nbezañ dindan e vec’h : être couvert de dettes\nfrankaat ur sklav: affranchir un esclave\nkorz-sukr : des cannes à sucre\nar goloned : les colons\nar plantadegoù : les plantations / ur blantadeg : une plantation\nar c’hoñvers tric’horn : le commerce triangulaire\nklask repu : chercher refuge\n« drougintentet ‘peus ! » : « vous vous méprenez ! » / « vous avez mal compris ! »\naboliset : abolir (= terriñ)\nBaleadennoù etre an hent-meur hag an hent-houarn\nAr gevredigezh Eost a zo o paouez skrivañ ul levr nevez : “Baleadennoù etre an hent-meur hag an hent-houarn” ‘vez anvet. Yann-Bêr Kemener, prezidant Eost, a zo bet o kinnig anezhañ deomp. Roet ‘neus an digarez deomp da c’hoût hiroc’h diwar-benn istor heñchoù kozh Terrug : an hent roman hag an hent-houarn !\nEmmaus : 10 vloaz war lec’h an Abbad Pêr\nEmmaüs ‘zo dek vloaz ‘zo emañ minorig. Marv an Abbad Pêr ‘n efe cheñchet un dra-bennak gant doareoù izili ar gevredigezh ? Petra ‘zo bet graet a nevez war ar bloavezhioù divezhañ ? Deomp da welet gant Gabriel Bouroulleg, ezel deus Emmaüs Kemper. Emañ deus mikro Tunvezh Wloagen-Granjean.\nEntrendanse : deskiñ dre an dañs\nEtre an 13 hag ar 16 deus miz Even oa aozet e sal arvestoù an Athena en Erge Vraz, ur festival dañs. Abadennoù savet gant skolidi eo a vez kavet e Entrendance. An 19vet bloavez eo zo deus ar festival-se. Clotilde Grandjean a zo skolaerez e skol publik Nevez, e kichen Konk Kerne.\nKemeret he doa perzh un nebeut gwezhioù dija er festival, gant ar c’hlasoù he deus bet en karg. Ar bloaz-mañ he deus labouret gant bugale he c’hlasad CE1-CE2 un arvest war demm Chagall, en liamm gant an diskouezadeg savet war e benn e Landerne. Ganti e vo gouezet deus petra vez degaset gant implij an dañs evit ar vugale er skol. Emañ-hi deus mikro Tunvezh Wloagen.


Poste Kargad-ez a ziorren\nPériode an abretañ posubl\nMission Dindan aotrouniezh kuzul merañ ar gevredigezh, e karg emaoc’h krouiñ ha diorren ur rouedad rannvroel a vagourioù dre soubidigezh e brezhoneg. Ret eo deoc’h startaat en un doare padus stad arc’hantel mikro-magouri Gwened, dre kevrata he zek flas gant strollegezhioù publik hag embregerezhioù. Ret eo deoc’h ivez sikour raktresoù magourioù dre soubidigezh nevez er Rannvro (Brest, Roazhon) ha lansañ raktresoù nevez e Breizh.\nProfil - Kavout arc'hantaouerien nevez (strollegezhioù tiriadel hag embregerezhioù) evit kreñvaat ar vikro-magouri a-vremañ. - Bremanaat diagnostik an tiriad evit anavezout penaos diorren raktres Babigoù Breizh. - Lakaat da anavezout penaos e vez krouet ur vagouri pe ur mikro-vagouri d’ar re eo o mennozh sevel ul lec’h degemer e brezhoneg evit ar bugaligoù. - Ambroug raktresoù magourioù dre soubidigezh e Breizh, ha kemer perzh enno evit o seveniñ. - Kemer perzh e merañ a bemdez ar gevredigezh. Ret eo deoc’h bezañ bet diplomet gant ar skol-veur, mestroni a reoc’h binvioù urzhiataerezh mestroniañ binvioù ar stlenn, gouzout penaos ren un argerzh kenwerzhel, ha bezañ brezhoneger. En ho aes en darempredoù hag er skridoù, emaoc’h barrek da luskañ ur strollad. Kaout skiant-prenet en doare ma ya ur gevredigezh, a vefe ur berzh ouzhpenn.\nRémunération 1 850€ kriz\nFiche modifiée le 2019-02-11 10:36:05


Levrioù | Soubenn ar geek | Pajenn 2\nArchive for the Levrioù Category\nPosted in Levrioù with tags bed ordinal, Europa, karantez, Pariz on Du 25, 2018 by geekezig\nKalz a vrud a zo bet tro-dro da romant kentañ Pauline Delabroy-Allard, Ça raconte Sarah. Un istor karantez etre div vaouez.\nLodenn gentañ al levr a zispleg darempred an dezrevellerez gant Sarah, penaos o deus graet anaoudegezh ha penaos eo kroget o istor karantez, kresket betek bezañ poanius ha leun a gasoni. Eil lodenn al levr a zo tec’hadenn an dezrevellerez goude bezañ dilezet Sarah, klañv gant ur c’hrign-bev.\nN’ouzon ket mat petra soñjal diwar-benn ar romant-mañ. Ne oa ket displijus da lenn met n’on ket bet fromet na gant ar stil (leun a adlavaredennoù) na gant an istor hag an tudennoù. El lodenn gentañ ez a prim-tre al lusk gant 3 chabistr e div bajenn a-wechoù. En eil lodenn e seblant hir hir an traoù avat. Treiñ a ra da sodez an dezrevellerez gant ar garantez ha/pe gant ar gablusted ha laoskentez. Setu tout. Un tamm dipitus evidon-me, marteze n’on ket bet gouest da welet perzhioù dibar ar roman-mañ…\nRomant skrivet gant Pauline Delabroy-Allard. Embannet gant les éditions de minuit, d’ar 6 a viz Gwengolo 2018.\nPosted in Levrioù with tags bed ordinal, bloavezhioù 60, familh, karantez, krennarded, marv, saoz on Gouere 12, 2018 by geekezig\nUn den a heulian war twitter hag a gomz ingal diwar-benn levrioù en doa kuzuliet ar romant-mañ. Ur romant e div lodenn eo. Al lodenn gentañ a ziskriv ur strollad krennarded saoz er bloavezhioù 60. O klask ober daveoù speredek, leun a sevenadur hag all. Adrian, unan anezho, a n’em zistruj.\nAn eil lodenn a dremen ur wech erru Tony, dezreveller al lodenn gentañ, kozh. Sarah, mamm Veronica (bet karedig Tony ha goude-se Adrian en ho yaouankiz), a varv hag a leg dezhañ deizlevr Adrian. Pezh a zo, ne vo ket ken anat kaout an deizlevr-se.\nTony a ranko prederiañ kalz diwar-benn gerioù bet lâret/skrivet gantañ hag o efedoù war buhez tud all. Gorrek a-walc’h eo an traoù met ur blijadur eo bet lenn ar romant-mañ. Ar santimant ‘m eus bet gwelet haroz The Catcher in the Rye a vefe kozh, un tamm.\nFrazennoù brav-ker a zo e barzh ouzhpenn ha tapet on bet betek ar penn, souezhet gant ar fin. Ur romant en deus lakaet ac’hanon da brederiañ ivez diwar-benn an drouk a lârer en un doare “skañv” hag ar santimant ne dizho ket ar re all, dreist-holl pa vezer krennard. Klask a rin lenn traoù all gant Julian Barnes marteze rak e stil en deus plijet din.\nRomant skrivet gant Julian Barnes. Embannet gant Random House d’ar 4 a viz Eost 2011. Un droidigezh e galleg a zo anvet : Une fille, qui danse.\nPosted in Levrioù with tags bed ordinal, beveziñ, labour, levrioù, micher on Mae 30, 2018 by geekezig\nPrestet eo bet al levr-mañ din gant ur genseurtez bet, pa oan c’hoazh e Pariz. Un dastumad eskemmoù “droch” e stalioù levrioù eo. Ul levr dudius ha skañv neuze met ne ya ket kalz pelloc’h evidon-me. C’hoarzhet ‘m eus da vareoù (pe kavet traoù zo spontus) met hegaset on gant an tu un tamm dismegañsus a zo gant seurt levrioù pa fazi an dud war anv ur skrivagner pe traoù evelse, jenet on bepred gant se, ma ra an dud ar striv mont en ul levrdi ha goulenn, n’eus ket ezhomm lakaat ar bec’h warno ma reont ur fazi pe ma seblant “droch” ar goulenn.\nTresadennoù zo a oa fentus-tre ivez, reoù all a oa “a-gostez” penn da benn.\nMa! Ur prantad skañv eo bet lennadenn al levr-mañ neuze ne lârin ket eo null met ne gavan ket dispar seurt levr, estreget marteze da lenn er privezioù ^^”\nKomzoù dastumet gant Ken Campbell. Embannet gant Constable d’ar 26 a viz Meurzh 2012.\nPosted in Levrioù with tags Aostria, bed ordinal, familh, marv, Pariz, XXIvet kantved on Meurzh 12, 2018 by geekezig\nFellout a rae din lenn ul levr eus klub lenn a-zeu al levraoueg ha ne chome ket kalz dibab met an titl a gaven fentus.\nLa femme qui traversait les Alpes avec une valise à roulettes et une urne a gont beaj Nora. Goude marv he zad eo bet karget gantañ da vont gant e ludu d’ober ur veaj. Un noter yaouank a vo ganti hag a lâro dezhi bemdez da belec’h mont.\nSouezhet bras eo ar plac’h yaouank hag hegaset ivez! Met evit abegoù a bep seurt e krog gant ar veaj. Un doare e vo eviti da welet tuioù all he zad, a skriv dezhi pe a gas videoioù dezhi. Eñ avat, a seblant anavezout mat kenañ e verc’h, betek divinout penn-da-benn he doareoù.\nKalz fent a zo el levr daoust da dem ar c’hañv a zo pouezus-bras evel-just. Ul levr skañv, a vez lennet buan. N’eus ket kalz souezhadennoù (met reoù zo a zo), klasel eo, ur gomedienn evel ma ‘z eus kant all dija. Techoù hegasus kenañ a zo gant Nora, Parizianez eus ar gwashañ (fae a rae war ar re all padal ne oar ket kalz tra a-benn ar fin), penn beulke betek re. Met evel-just an tuioù-se a raio eo fentus he darempred gant Bernhard, an noter yaouank.\nUl levr skañv, na chomo ket em spered moarvat met a zo bet plijus da lenn!\nRomant skrivet gant René Freund. Embannet e galleg gant Kero, d’an 11 a viz Here 2017.\nPosted in Levrioù with tags Brest, brezhoneg, faltazi, familh, krennarded, lise, marv on Meurzh 1, 2018 by geekezig\nNigel a zo ur c’hrennard gant berr-alan, o vevañ e Brest. Rankout a ra tremen dre vered Sant Varzhin evit mont d’al lise. Du-hont e ra anaoudegezh gant Alida, ur plac’h yaouank kevrinus…\nSorc’hennet eo ar paotr yaouank, dilezel a ra e vignoned, ar skol ha hi a seblant kaout galloudoù hud peogwir e sikour anezhañ da sioulaat e boan.\nKontet eo Alida gant Nigel ur wech erru kozh. Kontañ a ra deomp brasañ karantez e vuhez, pa oa 15 vloaz. Un istor leun a faltazi eo hag a ziskouez mat pegen sorc’hennet e c’hall unan bennak bezañ d’an oad-se, diseblant d’an dañjer ha d’ar reolennoù.\nUl levr plijus eo da lenn ha moarvat en defe plijet kalz din pa oan krennardez abalamour d’e demoù! Laouen on e vefe seurt levrioù evit ar grennarded e brezhoneg bremañ 😉\nRomant skrivet gant Maguy Kerisit, skeudennaouet gant Gaël Cuin. Embannet gant TES en dastumad Koad glas, d’an 20 a viz Genver 2016.\nPosted in Levrioù with tags bed ordinal, familh, kevredigezh, merc'hed, New York, skrivañ, Stadoù-Unanet, XXvet kantved on Genver 30, 2018 by geekezig\nUl levr all e oan o lenn met poan am boa un tamm setu ‘m eus soñjet lenn ul levr all, simploc’h marteze evit klask adlañsañ an traoù. Re a levrioù am boa kroget ha dilezet e fin ar bloaz tremen.\nDibabet ‘m eus Je m’appelle Lucy Barton e-touez al levrioù da lenn evit strollad lenn al levraoueg. Dibabet ivez peogwir e oa skrivet gant Elizabeth Strout hag un eñvorenn dispar am eus bepred eus Olive Kitteridge.\nUr skrivagnerez eo Lucy Barton, o vevañ e New York. Pa oa bihan he merc’hed e voe en ospital e-pad ouzhpenn 2 viz. Dont a reas he mamm da welet anezhi, padal e oa nebeut a darempred etre an div. Ur prantad start ha fromus evito met un degouezh ivez evit Lucy da brederiañ diwar-benn he bugaleaj paour-razh en Illinois.\nTro vo da welet an darempred gant he mamm evel-just, met ivez gant peurrest he familh, ar c’hoant kuitaat ar bed-se, ken start, ar garantez pe an hoal evit tud diavaez he c’houblad da c’houde… A bep seurt traoù a vo meneget e buhez Lucy Barton, hep mont don (traoù zo a vo divinet pe treuzdivinet zoken).\nDipitet on bet un tamm gant trede lodenn al levr, goude vefe aet kuit Lucy eus an ospital, ne seblant ket kaout memes nerzh ken hag ar chabistroù zo berroc’h, hep liamm kement-se hag o vont re vuan e buhez Lucy. D’am meno e vefe bet ret pe echuiñ al levr ur wech kuitaet an ospital, hep gouzout petra oa c’hoarvezet goude, pe kaout ul lodenn a-bezh, kalz hiroc’h, o tremen warlerc’h. Ma, un digempouez a zo sur evidon el levr ha domaj eo rak ne oa ket fall tamm ebet an div drederenn gentañ ha plijadur ‘m eus bet o lenn al levr memestra. Siwazh e choman marteze levezonet re gant ar pezh en doa plijet din kement e Olive Kitteridge hag am eus poan oc’h adkavout abaoe e skridoù Elizabeth Strout a-benn ar fin.\nRomant skrivet gant Elizabeth Strout. Embannet e galleg gant Fayard (dastumad “littérature étrangère), d’an 23 a viz Eost 2017.\nPosted in Levrioù with tags familh, Istor, kevredigezh, merc'hed, politikerezh, Sina, XXvet kantved on Eost 16, 2017 by geekezig\nChinoises a zo un dastumad testenioù bet dastumet gant Xinran pa oa kelaouennerez e Sina. A bep seurt istorioù a zo da lenn neuze. Merc’hed bet dimezet dre heg pe evit abegoù politikel, c’hoarezed gwallet, paourentez, digenvez, buhezioù cheñchet trumm abalamour d’an dispac’h sevenadurel… Ur bern testenioù start-kenañ neuze. Meur a hini am eus kavet fromus-kenañ (ranket chom a-sav a wechoù ken tizhet e oan) ha kompren a ran a-walc’h e vefe bet start da Xinran skrivañ al levr-mañ goude bezañ bet klevet pep plac’h o komz. Koulskoude eo pouezus-tre. Santet e vez mat un doare dismegañs (ha n’eo ket heverk eus Sina moarvat) evit sell ar merc’hed war ar bed hag an darvoudoù. Merc’hed a bep seurt oad, a bep seurt live sokial, gant micherioù ha tonkadoù disheñvel (studierezed, gisti, peizantezed, renerezed embregerezh, ijinourezed, merc’hedigoù…). Kompren a ran e vefe bet graet berzh gant abadenn Xinran pa veze skignet er radio, marteze en deus se sikouret an dud da bareañ un tammig goude bezañ bet bevet traoù euzhus. Ul levr a-bouez kenañ eo me gav daoust da begen start eo, leun a feulster, digredus eo c’hoazh ijinañ pezh en deus gallet Sinaiz gouzañv hag ober e-pad an dispac’h sevenadurel…\nMa fell deoc’h gouzout hiroc’h diwar-benn saviadoù merc’hed Sina ha ma n’em santit prest da lenn traoù start-kenañ, e kuzulian al levr-mañ deoc’h.\nLevr bet skrivet gant Xinran. Embannet e galleg gant Philippe Picquier d’an 21 a viz Genver 2003.\nGrit evel 802 heulier all !\ngeekezig war Le bleu est une couleur c…\npevarlagad war Le bleu est une couleur c…\nLa différence invisi… war Goupil ou Face\ngeekezig war Transport(s)\nhoelbzh war Transport(s)\nPourmen e #karaez\nDielloù Dibabit ur miz Ebrel 2019 (3) Meurzh 2019 (1) C’hwevrer 2019 (3) Genver 2019 (4) Kerzu 2018 (9) Du 2018 (2) Here 2018 (1) Gwengolo 2018 (4) Eost 2018 (3) Gouere 2018 (5) Even 2018 (3) Mae 2018 (5) Ebrel 2018 (3) Meurzh 2018 (4) C’hwevrer 2018 (4) Genver 2018 (5) Du 2017 (1) Here 2017 (1) Gwengolo 2017 (2) Eost 2017 (5) Gouere 2017 (1) Even 2017 (8) Mae 2017 (2) Ebrel 2017 (5) Meurzh 2017 (1) C’hwevrer 2017 (5) Genver 2017 (10) Kerzu 2016 (4) Du 2016 (4) Here 2016 (13) Gwengolo 2016 (8) Eost 2016 (5) Gouere 2016 (6) Even 2016 (5) Mae 2016 (14) Ebrel 2016 (9) Meurzh 2016 (6) C’hwevrer 2016 (10) Genver 2016 (20) Kerzu 2015 (14) Du 2015 (15) Here 2015 (14) Gwengolo 2015 (10) Eost 2015 (9) Gouere 2015 (15) Even 2015 (15) Mae 2015 (18) Ebrel 2015 (13) Meurzh 2015 (20) C’hwevrer 2015 (22) Genver 2015 (9) Kerzu 2014 (13) Du 2014 (13) Here 2014 (7) Gwengolo 2014 (2) Eost 2014 (4) Gouere 2014 (7) Even 2014 (3) Mae 2014 (12) Ebrel 2014 (13) Meurzh 2014 (27) C’hwevrer 2014 (16) Genver 2014 (17) Kerzu 2013 (18) Du 2013 (14) Here 2013 (9) Gwengolo 2013 (10) Eost 2013 (14) Gouere 2013 (10) Even 2013 (11) Mae 2013 (10) Ebrel 2013 (6) Meurzh 2013 (17) C’hwevrer 2013 (21) Genver 2013 (27) Kerzu 2012 (40) Du 2012 (25) Here 2012 (19) Gwengolo 2012 (26) Eost 2012 (33) Gouere 2012 (26) Even 2012 (22) Mae 2012 (24) Ebrel 2012 (34) Meurzh 2012 (20) C’hwevrer 2012 (13) Genver 2012 (25) Kerzu 2011 (26) Du 2011 (22) Here 2011 (28) Gwengolo 2011 (21) Eost 2011 (43) Gouere 2011 (25) Even 2011 (22) Mae 2011 (38) Ebrel 2011 (22) Meurzh 2011 (23) C’hwevrer 2011 (18) Genver 2011 (35) Kerzu 2010 (24) Du 2010 (33) Here 2010 (22) Gwengolo 2010 (17) Eost 2010 (21) Gouere 2010 (32) Even 2010 (27) Mae 2010 (19) Ebrel 2010 (17) Meurzh 2010 (26)\nAmerika arc'hant arz azasadenn beajiñ bed ordinal bloavezhioù 90 Breizh brezel bugale bugaleaj buhez c'hoari c'hoariva cheñch buhez comics danevelloù daveoù dazont distopiezh dramm enklask Europa faltazi familh fent Frañs galloud galloudoù gourharozed gwad Hollywood Istor itrikoù Iwerzhon Japan kanañ karantez kevredigezh kevrin kleñved kontadennoù krennarded labour lennegezh young adult lise loened manga marv Marvel merc'hed micher mignoniezh muntr New York paotred Pariz politikerezh psikologiezh relijion saoz sevel bugale sinema skiant-faltazi skol skol-veur skolaj skrivagner sonerezh Stadoù-Unanet studioù toull-bac'h tresañ XXIvet kantved XXvet kantved


Pajenn:Le Crom - Buhé er Sænt, 1839.djvu/147 - Wikimammenn\nPajenn:Le Crom - Buhé er Sænt, 1839.djvu/147\ni » Zoué, iaqueit-mé cn hent ag er salvedigueah, elt nia ellein, dré er » henigen, oblenein er pardon a me zorfaetleu. » Eplirem e ras clehi en insiruclionen necessér., ha lii laqnas én ur liovand, é péhani é véhé bet aessoh dehï laboural aveit hé salvedigueali.\tr Diar er hrud ag er gonversion miraculus-zé, en Escob e assasas cl laquat coutanl de receu en Uiheu sacret. Dré aboeissance henib-quin, er Sant c goussantas receu en urh a Ziùcrê, maes é humilité vras c barras doh*t-ou a vonnet jamaes pêlloh. Inouret hag istimet e oé guet en ol : perdègue e ré nezé en Avïél guet ul lotpiance admirable. É gonféranceu spirUuel Uag é berdéguen, hen ag un doustér divin, en doé ur vcrtu vras eit touchein er halo.nnen ha convei tissein er héherion brassan. E exam-pleu mad, c vuhé taniel ha morteiiet e ré ehué hilteih a nerli d e gonzeu. ' Durand ur guerteri, Ephrem e bcnléguus guet quemeñt a nerh ar en obliaation de bratiipiein er garanlé é qucvér en nessan, ha d'liohér alm-zon. ma tiguéoras er ré pinhuicq ou granniéleu aveit soulagein er beu-rerion. Gobér e ras laquat guléieu ar er blacen publiq : bamdé c visitc en dud clan, hag ou chervige e ré ean-memb. Opèn quement-cc, er Sanl-men c gompcisas livreu caêr hag ndmi-rahle, péré endès groeit er sellet èl unan ag.en Tadeu sanlel ag en llïs. Éu é glinhuèd deltuélian, en Diacre santel e larc d'er ré c oc guet-ou : « Queméreï mc horvar hou tiscoai, ha tnulet-ean érbé èl un dra aho-* minublc. Mc zihuenne doh-oh a adresscin pcdenneu d’eign, rac n’en » don nameit ur yoh corromple ha misér : treltet-mé guet disinour, aveit discoeln giiel petra-on. ïlui e zelirhé pêllat doh-eign, eit nc santehet q,uet er vlas ampouisonnet e daide me féhédeu. » Ephrem c rantas c peah é inean de Zoué, ardro er blai 578. Krflciiniii Mardoh accuseiag ur raute pé ag un droug bcnac ne huès quetgrocit, consideret étré Douc ha hui ma ne hnès quet groeit ur fatiie benac aral quer bras, ha marcé brassoh eit en huni c rebraïchér doh. Olfret nezé de Zoué erboén-zé cn intantion ddiobcr satisfaction de Yagesté aveit er faulcu aral e huès commcttet èn elïèd. O pèh qnen agiéable e vou de Zoné er satisfaction-zé! hiqueit quement-cé doli treid er groéz: lau$quetDoué d‘hobér é volanté: ean e gnvouer moyand dc zisclaeriein iiou innogance, pe bligeou guct-ou. IN‘hum glemmamb quet quement n ziléaldsct en dud én him andrèd. Doué é bermeLle quement-cé, hag e hmn chervrge a nehai aveit punis-sein 11ur rauteu segret ha cuhct, avcit rein d’emb occasion de souffrein un dra benac dre garanté cit-ou.\n> $ KAOVÈD DB AH-Pt-CÊGUÊNt» A VIS UUAVRÉB (Aveit er blai bis$extü.) SANT ROM.EN, MENAII. Er Sant-men, ganneté Bourgogne, c dremeinas é youanquisén iin in* nôgance admirable, hag eit hi ïiohserveïn, e guemcras er resolution de giiiualcr bed, e hiiélé carguet a gucnienta zangérieu. Monnete ras de gavouét menèh, pcré e vihué cn uv sanleleah vras, avcit dcsqueinguct- 17\nAdtapet diwar « https://br.wikisource.org/w/index.php?title=Pajenn:Le_Crom_-_Buhé_er_Sænt,_1839.djvu/147&oldid=152448 »


Saint-Aubert (Bro-C'hall) - Wikipedia\nLec'hiadur Saint-Aubert en Arondisamant Cambrai\nKod INSEE 59528\nMaer Daniel Cattiaux\nGorread 8,12 km²\nLed 50° 12' 30" Norzh\nHed 03° 25' 02" Reter\nUhelder kreiz 84 m\nUhelder bihanañ 58 m\nPoblañs hep kontoù doubl 1 438 (2007)\nStankter 177 a./km²\nSaint-Aubert a zo ur gumun eus departamant Norzh e Bro-C'hall.\n2.1 Bezioù ar C'hommonwealth e bered ar gumun: Saint-Aubert Churchyard\n2.2 Bered ar C'hommonwealth: Saint-Aubert British Cemetery\n1763: ul lodenn vat ag an annezidi a varv gant ar vosenn .\n1832: ar c'holera a lazh 106 a dud er gumun .\n1849: distro ar c'holera .\nBrezel-bed kentañ: 72 milour eus ar gumun a varv er brezel. Dalc'het eo ar gumun gant al lu alaman adalek miz eost 1914 betek penn-kentañ miz Here 1918 . Kemeret e voe Saint-Aubert e miz Here 1918 gant ar 24vet Rannlu eus ar Rouantelezh-Unanet.\nIliz katolik Saint Aubert, bet savet e 1635 er mod gotek, keur eus 1633, nav-iliz eus 1706, korzenn eus 1873, bet distrujet e 1918 hag adsavet en ur mod disheñvel goude ar brezel .\nBezioù ar C'hommonwealth e bered ar gumun: Saint-Aubert Churchyard[kemmañ | kemmañ ar vammenn]\nanezhe chomet dianav)\nBered ar C'hommonwealth: Saint-Aubert British Cemetery[kemmañ | kemmañ ar vammenn]\nMarvet int e-pad ar Brezel-bed kentañ. Digoret e voe ar vered d'an 12 a viz Here 1918 gant ar 24vet Rannlu eus ar Rouantelezh-Unanet; implijet e voe gant unanadoù all betek an 23 a viz Here 1918 ha brasaet goude ar brezel gant bezioù degaset eus beredoù tro-dro.\nMeurzh 2001 Meurzh 2008 Jacques Parent Strollad Sokialour Gall\nMeurzh 2008 Meurzh 2014 Daniel Cattiaux\n↑ 1,0 1,1 1,2 ha1,3 Tourisme en Cambrésis\nAdtapet diwar « https://br.wikipedia.org/w/index.php?title=Saint-Aubert_(Bro-C%27hall)&oldid=1862214 »


Siell an United States Naval Criminal Investigative Service\nBadj an NCIS\nAn United States Naval Criminal Investigative Service, berraet en NCIS, zo skourr diazez an nerzhioù polis eus an United States Department of the Navy. Roll diazez an NCIS a zo seveniñ enklaskoù a-fed torfederezh gant izili eus an United States Navy hag an United States Marine Corps. Ouzhpenn-se e vez tu d'ar skourr over war-dro ar Surentez vroadel, an enep-spierezh, enep-sponterezh, torfederezh niverennel, ha gwareziñ ar bazennoù morlu stadunanat dre ar bed holl.\nAn NCIS en doa kemeret plas an Naval Investigative Service (NIS), a oa bet savet gant an Office of Naval Intelligence goude an Eil Brezel-bed.\nDarn izili an NCIS a zo trevourien, e-tro an hanter anezho a zo special agents gourdonet evit dont a-benn da seveniñ ar c'hefridioù lies roet d'an NCIS. Izili an NCIS a zo enklaskerien armet al lezenn kevredadel stadunanat, labourat a reont alies gant ajañsoù all ar gouarnamant stadunanat. Adkavet e vezont ledet war 40 vro. Adkavet e vezont ivez war bigi an US Navy.\nLogo 2013 an NCIS\nOuzhpenn d'an enklaskerien e vez tud arbennikaet war tachennoù resis, medisinerezh, spierezh, enep-spierez, enklask niverennel, surentez korfel...\nNCIS ar stiradoù skinwel\nAdtapet diwar « https://br.wikipedia.org/w/index.php?title=Naval_Criminal_Investigative_Service&oldid=1797015 »\nKemmoù diwezhañ degaset d'ar bajenn-mañ d'an 8 Mez 2018, da 07:27.


Diwan - Cheñchamantoù er c’hantin hag er c’houskva\nDegemer > Etablissements > Bro diwan kemper > Cheñchamantoù er c’hantin hag er c’houskva\nE skolaj Jakez Riou e Kemper ez eus traoù nevez er c'hantin hag er c'houskva.\nPetra nevez er c’hantin ?\nProfitet en deus ar skolaj eus ur yalc’had roet gant Kuzul Departamant Penn-ar-Bed evit staliañ un daol dispartiañ al lastez er c’hantin. Ar restachoù mat da roteliñ a vo daspugnet ha lakaet en ur rotel e-kichen al liorzh. Ur c’hlud a vo savet hag ul lodenn eus lastez ar c’hantin az aio da vouetañ un nebeud yer. Dileuridi glas zo bet choazet gant pep klasad.\nLakaet e vint er jeu evit kas ar boued er rotel, ober war e zro, bouetañ ar yer ha dastum ar vioù. Teir foubelenn da zibab lastez zo bet staliet dindan er bratell ivez. Da notenniñ ivez : ur pred vejetarian a vo bep Meurzh er c’hantin, hervez al Lezenn war ar boued votet e fin 2018.\nAr c’houskva e bord ar mor e Enez-Tudi\nGoude an dilojadeg e miz Even gant skoazell kerent ar skolaj e oa prest ar c’houskva nevez da zegemer 31 plac’h ha 29 faotr evit an distro skol. Al lec’h a blij d’ar skolidi memes ma chom traoù da renkañ evit ma vefe mat kaer. Labourioù a vo graet evit ma vefe ul lec’h a feson : cheñch prinistri e miz C’hwevrer (gwerennadur doubl), livañ kambreier ha kempenn privezioù ha strinkerezhioù ar baotred (a benn bloaz). Ur c’hontrat feurmiñ zo bet sinet etre pec’henn al lec’h, ar gevredigezh Berry-Tudy (hag a aoz kampoù vakañsoù), hag ar skolaj.\nIngal e vez embannet pennadoù war blog ar skolaj diwar-benn ar raktresoù kaset gant ar skolajidi. Gallout a rit koumanantiñ d’ar blog ha resev ar pennadoù nevez embannet e-barzh ho poest-posteloù.\nGerioù-alc'hwez stag : eil derez kouskva kantin\nLeuskel a ra Anna-Vari Chapalain he flas evit mont war he leve goude 20 vloavezh e renerezh ar rouedad Diwan. Distroomp war ur red...


Buhez ar Sent/1912/Hiler - Wikimammenn\nBuhez ar Sent/1912/Hiler\n◄ Veronika Hiler Pôl hag Anton ►\nPevarzekvet devez a viz Genver\nEskob Poitiers ha Doktor eus an Iliz (320-366)\nAr zant-man a oa ginidik eus ar Poatou hag a deuas er bed war-dro ar bla 320. E dad hag e vamm ao a paganed, hag hen a oe savet en relijion e dud.\nMes abred, e skiant-natur, sklerijennet gant gras Doue, a reas d’ezan anaout ne oa ket eno ar wirione.\nDre ma save en oad ha ma tigore e spered, e veze ar zonj-man dalc’h-mat ouz hen diarbenn : « Evit petra eman an den war an douar » ? An dud, endro d’ezan, na glaskent nemet tec’hel arôk al labour ha bevan en o êz. « Mes bezan eur pennad blaveziou eürus ha pinvidik ha mervel goude, n’on ket evit kredi, eme Hiler, n’en deve an den netra ken d’ober. Kaeroc’h galvedigez evit ze a dleomp da gât. Ha koulskoude, ar relijionou pagan, gant o niver bras a zoueou, n’hallont ket rei d’in ar respont war gement-se. A dra zur, eun Doue a zo, ha n’eus nemetan, hag an Doue-ze a dle bezan krouet ac’hanomp evit e c’hloar hag e zervich. »\nE oa ar zonjou-ze o redek dre e spered, pa deuas, dre brovidans Doue, levr ar Skritur-Zakr da gouezan etre e zaouarn. Eno e kavas an Doue a glaske. Anaout a reas ar wirione eus ar relijion gristen, ha hepdale, e bried, - hiviziken e c’hoar, - e verc’h Abra hag hen a oe badezet.\nAbarz nemeur, e varvas eskob Poitiers, ha kristenien kêr, leun a zoujanz evit vertu ha deskadurez Hiler, a zibabas anezan da zerc’hel e blas. Hiler a souzas muian m’hallas, mes red e oe d’ezan senti ouz mouez ar gristenien. Eur wech eskob, e labouras gant aked da gelenn e bobl ; ne oa den ken helavar hag hen en e amzer. Lakat a reas e holl galon hag e holl spered da bellât diouz e eskopti hereziou an Arianed, stlabeet neuze etouez ar gristenien. An heretiked-ze, o vezan grêt eur c’honsil en kêr Beziers, Hiler a yeas di hag a ziskouezas d’eze frêz ne oa ket ar wirione gante. Kemer a rejont aon rak e zeskadurez, hag, evit kaout peuc’h dioutan, ec’h alijont an impalaer Konstanz da harlui anezan er Friji. Ar zant a zigemeras urz an impalaer gant joa, evel an Ebestel hag ar verzerien, p’o deveze eun dra bennak da c’houzanv evit Jezuz-Krist. Chom a reas pevar bla pell diouz e eskopti. Epad an amzer-ze, e skrivas war myster an Dreinded daouzek levr eus ar re gaeran. Tud ar vro a oa troet gant an Arianed, mes Hiler a gavas brao an tu da ziskouez d’eze e fazient, ha diazezan a reas en o zouez rouantelez Jezuz-Krist.\nPennou-bras an Arianed en em vodas en Konstantinopl. Hiler a skrivas d’an impalaer eul lizer evit goulenn bezan lezet da zisput oute. Mes an heretiked ne gredjont ket digemer e c’houlenn, hag evit kas anezan diwar o hent, e rojont da gredi d’an impalaer ne oa mat nemet da lakat freuz ha tabut en broiou ar zav-heol, hag e vije gwelloc’h lezel anezan da zistrei d’e eskopti. Kemer a reas hent ar gêr.\n« Neuze Bro-C’hall a-bez, eme sant Jerom, a vriataas an hini an evoa bet an trec’h war an heretiked. »\nEnor a veze grêt d’ezan en kement kêr ma tremene. Poitiers, dreist-oll, a reas d’ezan eun digemer dispar. « Pep-hini, eme Fortunat, a grede bezan adkavet e dad, ha zoken e vro, rak, e keit ha m’oa bet dianket Hiler, ar vro ne oa mui ar vro evit ar re a oa chomet enni, ken bras oa an dienez anezan. »\nEiz vla c’hoaz e c’houarnas e bobl. Goude bezan labouret da greski dre ar bed gloar Jezuz-Krist, e varvas, leun a veritou, er bla 366. Ar miraklou a c’hoarvezas war e ve a zisklerias e zantelez. Enoret eo bet a-viskoaz evel sant, hag er bla 1851, hon Tad Santel ar pab, Pi IX, a lakas anezan en renk Doktored an Iliz.\nAn treo red da gredi\nAn darn vrasan eus an dud a ya d’an ifern, eme ar pab Beneat XIV, n’eont di nemet abalarnour n’ouzont ket ar gwirionezou a zo red da anaout evit mont d’ar baradoz.\nEvit mont d’ar baradoz, eo red anaout ha kredi ar pemp gwirione-man :\n1° Bezan zo eun Doue, an eus krouet an nenv, an douar ha kement tra a zo.\n2° En Doue e zo tri ferson : an Tad, ar Mab hag ar Spered-Glan ; an dra-ze eo myster an Dreinded.\n3° Ar Mab, an eil ferson eus an Dreinded, a zo deut da vevan war an douar, 1900 vla zo. Kemeret an eus eur c’horf hag eun ene henvel ouz hon re ; e hano eo an Otrou Jezuz-Krist. Jezuz-Krist a zo Doue ha den asamblez : an dra-ze eo myster Mab Doue en em c’hrêt den.\n4° Goude bezan bevet tri bla ha tregont war an douar, Jezuz-Krist a zo maro war ar groaz evit dasprenan an holl dud, o miret diouz an ifern ha digeri d’eze dorojou an nenv, da vihanan, ma vevont en gwir gristenien : an dra-ze eo myster Mab Doue maro war ar groaz evit hon dasprenan.\n5° Pa varvfomp, hon ene divarvel en em gavo dirak Doue, a vezo barnet war ar mad ha war an droug he devo grêt, ha grêt d’ezi mont, herve he meritou, d’ar baradoz pe d’an ifern, elec’h ma chomo da virviken.\nEur c’hristen, evit bevan evel m’eo dleet, a dle gouzout ouspen, dindan envor :\n1° Ar Bater, an Ave Maria, ar Gredo.\n2° Gourc’hemennou Doue ha re an Iliz.\n3° An aktou a fe, a esperanz, a garante, a gontrision.\n4° Ar pez a zo red da anaout evit bezan barrek da glevet mat an oferen, d’ober eur govezion vat, d’ober eur gommunion vat.\n5° Deveriou strisan ar stad a vue e ver enni.\n6° An dever a zo da bedi, dreist-oll en dentasion.\nLaket eta an treo-ze en ho sperejou. Arabad eo d’ac’h o ankouat gwech ebet ; grêt diouz ma zo merket enne. Ar re n’o gouezont ket, hag i gouest d’o gouzout, pe o anave heb o c’hredi, pe heb ober diouz ma zo merket enne, n’hallont ket bezan absolvet en lez-varn ar binijen, ha mont da zaoulinan ouz an dôl zantel, na mont d’ar baradoz !\nAdtapet diwar « https://br.wikisource.org/w/index.php?title=Buhez_ar_Sent/1912/Hiler&oldid=36032 »\nKemmoù diwezhañ degaset d'ar bajenn-mañ d'an 27 Mae 2012, da 18:01.


Boston (disheñvelout) - Wikipedia\nBoston zo un anv-lec'h saoznek eus Bro-Saoz a zo bet skrignet dre ar bed. Ur gêr eus arvor Lincolnshire eo a orin.\nA-hervez e teufe eus Botolph's town pe St Botolph's stone, diwar anv ur sant anvet Botolph pa zeuas ar manac'h sakson e 654, da sevel ur manati war lez ar stêr Witham. Koulskoude n'eus ket kalz a gred er vojenn-se ken.\nE 654, hervez doare, ne dremene ket ar stêr Witham e-kichen kêr Boston. Manati Botolph a oa kentoc'h e Suffolk, a greder hiziv. Hogen misioner brudet e oa, ha kalz a ilizoù etre Yorkshire ha Sussex, evel hini Boston, a zo gouestlet dezhañ.\nBoston Charley (1854-1873), amerindian\nBoston Corbett, ur soudard stadunanat en XIXvet kantved\nRalph Boston, sportour stadunanat\nBilly Boston, c'hoarier rugbi eus Kembre\nBoston (Lincolnshire), ur gêr e Lincolnshire, e reter Bro-Saoz\nBoston, kêr-benn stad Massachusetts, e Stadoù Unanet Amerika\nBoston Heights, e stad Ohio\nNew Boston, meur a lec'h er Stadoù Unanet\nNorth Boston, e stad New York\nSouth Boston, e stad Virginia\nBoston Bruins, skipailh hockey eus Boston (Massachusetts)\nBoston Celtics, skipailh basket-ball eus Boston\nBoston Red Sox, skipailh base-ball eus Boston\n"Boston", un anv kod en aerluioù ar C'hommonwealth evit an nijerez Douglas A-20 Havoc\nBoston (strollad), ur strollad sonerien eus ar Stadoù Unanet\nBoston (dañs), un doare valsenn c'horrek\n2K Boston/2K Australia, embregerezh c'hoarioù video\nOne Boston Place, skraber-oabl uhel e Boston (Massachusetts)\nAdtapet diwar « https://br.wikipedia.org/w/index.php?title=Boston_(disheñvelout)&oldid=1824201 »\nKemmoù diwezhañ degaset d'ar bajenn-mañ d'an 10 Gen 2019, da 21:34.


Huñvre aotroù person Plogoñv | Daskor\nHuñvre aotroù person Plogoñv\nSant Brieg, Moulerezh Sant Gwilherm, 1909\nar Groazig vruzunet\nun Dreuflezenn da Baol gornek\nTeir oferenn Nedeleg\nKofesion ar c’hlasker kozh\nar C’hleier o tistreiñ eus a Rom\nGwrac’h an aodoù\nErminig ar roue Konan\nPenaos e teuas ur gêriadenn da vezañ ul lanneg\nDaeroù ur vamm\nOan ar Mabig Jezuz\nar Roc’h leñverezh\nPark ar burzhud\nar C’hornandoned diwezhañ\nAn ael a yoa kreñv, me ’lavar, hag a c’hwezhe kalet o lakaat ar mor pennfollet da redek hag an tarzhioù da freuziñ war ar renkennadoù rec’hier a zo hadet etre enez Sun hag aber an Anaon. Klevet a raed a-benn ar sac’hadoù mor oc’h en em deuler, gant un trouz da vouzarañ, e Ifern spontus Plogoñv.\nUnnek eur a yoa nevez skoet e tour krinet an iliz gozh ; an aotroù person, Youenn Kermadeg, a yoa en e bresbital o kas e chapeled d’ar Werc’hez.\n– Moarvat, eme ar beleg santel war-greiz pediñ, ez ay adarre meur a hini, en noz-mañ, da strad ar mor da evañ ur banne. Pedomp mamm Doue da gas dezho keuz ha glac’har d’o fec’hedoù a-benn m’en em gavint war dreuzioù ar bed all. O Mari, Steredenn lugernus ar mor, Patronez vat Breizh-Izel, pedit, pedit kalz evit ar bec’herien aheurtet-se ; grit d’ho Mab Jezuz ober dezho trugarez !\nHag e save e selloù nec’het war-zu skeudenn ar Werc’hez krouet dinamm.\nAn aotroù Kermadeg a yoa person e Plogoñv abaoe un tregont vloaz bennak. Mat e oa evel un tamm bara, ha digor d’an holl evel ul levr, en hevelep doare ma c’helled lenn en e galon o klevet e gomzoù ; karet a rae e barrezioniz, evel ma kar e vugale ar gwellañ eus an tadoù.\nGant e 430 den, ’gozik holl pesketaerien, o vevañ war ar beg douar-se ken mac’hagnet gant ar mor, gant e sourradoù avel foll, Plogoñv a vije bet ar baradoz evit an aotroù Kermadeg, paneve ne gave ket Plogoñv troet a-walc’h gant ar relijion. Ar wazed en em roe d’ar vezventi ma’z oa un druez. An dud paour ! roet o divije o ene d’an diaoul evit ur bannac’h hini kreñv ! Ar merc’hed o unan n’ez aent mui da gofes gant aon da vezañ skandalet abalamour d’o fougeerezh. Ar vugale n’aent mui war-dro beleg ebet ur wech m’o doa graet o fask kentañ, hag ar merc’hedigoù a gave ebatoc’h galoupat ar parkeier e pep seurt kompagnunezh eget mont d’ar gousperoù.\nHag an dra-se a rae poan-spered d’ar person kaezh ; ken glac’haret e oa ma ranne e galon en e greiz bep tro ma soñje en e barrezioniz.\nHa koulskoude, nag a bedennoù en doa lavaret, nag a yunioù, nag a binijennoù evit an diankidi fiziet ennañ !\n– Teñval-sac’h eo, teñval-du, evel e ti an diaoul, a lavare ar person o sevel diwar e gador-bediñ ; ne vezo ket diaes da Baol gornek sammañ va farrezioniz en noz-mañ... N’em eus ket da damall den, kennebeut, perak n’em eus ket poaniet muioc’h d’o c’has war-zu Doue ?... N’ouzon ket an doare da zistagañ bommoù flour ; nann, n’on ket helavarn ret eo din hen anzav ; ha koulskoude, ma karfen...! Klevet a reer blaz al leziregezh war-hed ul lev gant va frezegennoù, ha re laosk e talc’han ar c’habestr. Eno emañ an dalc’h : re e karan va bugale, va zud paour a Blogoñv ! A ! ar garantez a droc’h din va dizvaskell !...\nUr sourrad avel kreñvoc’hik a deuas, hag an aotroù person da lakaat en e gerc’henn ur sin ar groaz eus ar re devotañ. Hag, o vezañ ma’z oa skuizh, ne zaleas ket da vont d’e wele.\nPemp munut goude, korf an aotroù person a yoa astennet e-touez e liñserioù, endra ma’z ae e spered da... vro an huñvreoù.\nKlevet a reas ar c’hleier o vrallañ evel da zeiz ar pardon bras ; kement a vole a yoa enno zoken ma’z horjelle ar c’hloc’hdi kozh war e ziazez. Hag eñ, paourkaezh aotroù person Plogoñv, en em gave eno dirak iliz ar barrez, hep gouzout kaer na penaos na perak. E stol zoken en doa degaset gantañ eus ar presbital p’en doa klevet kement a drouz ; hag ez oa deuet da welet petra a dremene a-nevez e skeud e iliz barrez.\nSevel a reas e benn, ha petra ’welas ? O, ne dalv ket deoc’h terriñ ho penn o klask, rak ne gavfec’h biken ! Ur pezhiad den a welas e beg an tour, war e zremm ur barv hir m’en doa ar person mil boan o welet an daoulagad, daoust dezho da vezañ lugernus, evel ar stered en un neñvoù digoc’henn.\nMat, Kristenien, an diaoul oa ; ya, eñ e-unan, aet da bokat d’ar c’hilhog, kredet ho pije ?\nAn aotroù person n’oa ket bet pell o tivinout, rak, setu amañ ar pezh a lavaras Paolig du, endra m’edo ar c’hleier e bole gwashoc’h evit biskoazh, e riskl bras da deuler ar bern mein d’an traoñ, kement all a stroñs a yoa.\n– A ! A ! deuet’out, aotroù Kermadeg ? eme ar pezh fall o varmouzat ; deuet ’out, hein ! m’em eus gouezet brav tennañ ac’hanout eus da wele tomm ! Gwashañ eo evidout ; met ret e vezo dit selaou ac’hanon amañ, peogwir em eus difenn da vont betek ennout.\nGant kement a nerzh e komze an ael divezhet ma chome ar person bamet holl d’e selaou, ha n’hellas lavaret nemetken :\n– Penaos ! te eo a zo aze, spered milliget ?\n– A ! A ! an hent bras a zo d’an holl, eme dezhañ adarre tad ar gaou ; distro ’on eus ober va eskopti gant an Ankoù, va servijer. Ar mare-mañ dres eo en deus dibabet evit ober e eost dre amañ. En noz-mañ e vezo devezh bras gantañ, o vediñ, ha warc’hoazh mintin mat, er sac’h du-mañ a zo ganin ouzh va skoaz, e sammin hoc’h holl bennoù fall ; ne vezo ket nemeur a bennoù ed mat ; evidon-me avat e vezo un eost puilh, rak holl wazed Plogoñv a zo e stad a bec’hed marvel.\n– Evel-se ’ta, evit lakaat eneoù va farrezioniz ker eo ez eus ur sac’h ganez ? a lavaras an aotroù person kaezh, rannet-holl e galon. En aner eo eta em eus-me e-pad tregont vloaz pedet evit silvidigezh Plogoiz ? Ha peseurt gwir ac’h eus-te war va deñved-me ?\n– Gwir al louarn war yer ar maner ! eme an diaoul kornek o c’hoarzhin ar pezh ma c’helle.\n– Mat, eme berson Plogoñv, selaou bremañ ar marc’had am eus c’hoant da ober ganez. Mar kerez c’hoazh hiriv lezel e peoc’h eneoù ar paourkaezh tud dianket-se, me a c’houlenno gant hor Salver benniget reiñ dit un devezh diskuizh penn-da-benn war an douar.\n– A zo mat, fidamdoustik ! eme an ael fall ; hogen, en devezh-se ivez koulskoude, e ranki lezel ac’hanon da sammañ kement a eneoù ha ma c’hellin etre an oferenn-bred hag ar gousperoù. Emaon pell a zo o sellet ouzh meur a hini a gavan darev a-walc’h evit du-mañ : Annaig ar Gwai, ha pa ne ve ken, ar baotrez vrav-se n’eo ket bet o kofes keit all a zo, ha ne ra mui na Pask na Pantekost ebet...\nAn aotroù person a rae e soñj.\n– Mat, emezañ, peogwir eo hounnezh sur a-walc’h da vont ganez, e sammi anezhi en deiz-se, mar n’he deus ket ac’hann di da gaout keuz ha glac’har d’he buhez fall.\nHag o sevel neuze e stol war-zu beg an tour, e lavaras :\n– En anv Doue Bethleem, me, person, a sav diwarnout evit un devezh en e hed ar mallozh a zo war da benn, hag, e-keit-se, an traoù benniget ne vezint ket enebourien dit.\n– Ha pe zevezh, belegig, ac’h eus soñj da reiñ din evel-se ?\n– Ar 25 a viz meurzh, deiz salud an ael Gabriel d’ar Werc’hez. Ha breman, kerzh, paourkaezh rostet, ha kemer laouen bep bloaz an nebeudig eurioù a beoc’h a ro Doue dit en e vadelezh, evit distreiñ adarre goude d’ar boan peurbadus ac’h eus sachet warnout.\nAn diaoul, evit doare, a yoa ebat ennañ ; diskenn a reas eus e glud gant kement a drouz ma... tihunas an aotroù person en ul lamm ; me ’lavar deoc’h e pakas ur souezhenn oc’h en em anaout en e wele e-touez e liñselioù.\n– Na pebezh huñvre souezhus ! emezañ o kas e zorn d’e dal kurunet a vlev gwenn-erc’h. Asa, kaoust koulskoude hag eñ eo un huñvre am eus graet ? Daoust ha n’eo ket kentoc’h ur weledigezh ? Aotroù Doue, Santez Mari, daoust ha deuet e vefet da welet ho servijer e-pad e gousk evit reiñ dezhañ ur c’heloù pe ur gentel bennak ?\n« Nann, n’em eus ket huñvreet... An diaoul, re wir eo, a zo azezet aze war gilhog va zour tregont vloaz a zo, ha setu me o tont da ober gantañ ur marc’had peurbadus. Roet em eus ar pevare eus va deñved evit miret al lodennoù all ken darbet dezho int-i ivez en em goll ! A ! ha mar n’em eus ket graet mat !... Daoust ha gwir am boa-me da ober kement-se ?...\nDiv eur a skoas e tour ar barrez, hag an aotroù person ne gavas netra gwelloc’h da ober eget distreiñ adarre da ober ur pennad kousked.\nDa ober ur pennad kousked a lavaran ? Faziañ avat a ran ; serret-kloz e zaoulagad gantañ, an aotroù person a rae meur a soñj. N’oa ket evit kousket gant ar soñj c’hwerv en doa graet ur marc’had gant an diaoul.\nO ! an huñvre-se !... Un huñvre ?... Daoust ha n’oa ket kentoc’h ur c’hras a-berzh Doue ?\n– O Aotroù ! emezañ da Zoue, c’hwi hag a lenn er c’halonoù, gwelit pegen teñval eo em hini-me. Daou pe dri ene am eus lezet da vont gant an diaoul, met daoust ha n’oa ket gwelloc’h din reiñ evel-se e lod d’an tan ha miret an hanter eus va farrez diouzh an daonedigezh eternel ?... O Doue madelezhus, ho pezet truez ouzhin ! Pardonit din mar em eus dismegañset ac’hanoc’h, ha diskouezit din an tu da saveteiñ ar pezh a seblant bezañ kollet...\nAr c’housked ne deue ket, kaer en doa serriñ e zaoulagad, hag ar beleg mat a glaske dre e benn ar pezh a c’hellje ober evit tennañ Plogoiz a-dreñv skilfoù ar Milliget.\nD’ar sul war-lerc’h, gwisket gantañ e gaerañ dilhad oferennañ, an aotroù person a savas er gador goude an Aviel hag a zisplegas e huñvre, pe e weledigezh, d’e barrezioniz.\n– ...Ha bremañ, va Breudeur, emezañ, setu amañ petra ’meus soñj da ober evit sec’hañ e fri da dad ar pec’hed. D’ar 25 a viz meurzh e livirin va oferenn un tammig difrezoc’h eget kustum, gwazh a se evit ar merc’hed ! Ober e-giz ma c’hellint evit dont da’m heul ? Evit ur wech en un dremen, se ne ray netra. Kerkent ha m’am bezo kanet an Ite missa est, c’hwi a grogo gant salmoù ar gousperoù, hag arabat e vezo deoc’h koll amzer ! En doare-se ne vezo ket kalz a amzer etre an oferenn hag ar gousperoù, ha Satan, o fiziout war ar marc’had ne vezo ket a bres warnañ ha n’hello ket zoken sammañ an disterañ eus va deñvedigoù keizh.\n« Va bugale ker, ho tad ’on, me eo a responto evidoc’h dirak Doue ; fellout a ra din ho kas holl davetañ hep ma’z afe nikun d’an ifern, daoust deoc’h da vezañ tuet da gouezhañ ennañ war ho penn. Doue, hep mar, a bardono din an taol finesa-mañ a c’hoarian da Baolig, hag e kredan e teuio ho kalonoù da deneraat o welet edoc’h ken tost d’an ifern. Evel-se bezet graet.\nA-dalek neuze holl barrezioniz Plogoñv a deuas da vezañ sent ; an tavarnioù a serras o dorioù hag an ostizien a rankas mont da lec’h all hag an iliz a deuas da vezañ re vihan evit degemeret an dud devot a deue d’an oferenn ha d’ar gousperoù bep sul.\nAn aotroù Kermadeg a zo marv pell-bras a zo, ha bremañ, kredabl eo, a c’horre an neñvoù en deus plijadur o sellet ouzh korn douar Breizh-Izel a gare kement hag a zo bet tennet gantañ evit atav eus a-dreñv skilfoù an droug-spered.\nHa setu penaos e teuas ar c’hiz da ganañ gousperoù diouzhtu goude an oferenn-bred, da zeiz gouel Maria-Veurzh.\nBook traversal links for Huñvre aotroù person Plogoñv\nNoz-veilh an Anaon ›


Pajenn:Crocq - Marvailhou Kerne, 1910.djvu/22 - Wikimammenn\nPajenn:Crocq - Marvailhou Kerne, 1910.djvu/22\nzo jalet, sur breman, gant tud ha kezeg, mar goufec’h pegement ! Ah ! Aotrou Doue !…\n— « Ah ! mar karfec’h diskenn ebarz, ma teuit a-benn da gaout ar voest hag an dek mil skoed, war ma henor ha ma c’houstianz, e touan roï d’eoc’h kant skoed. » Hag ar marc’had a zo buhan great ; ha Kolaïg da denna chupenn ha bragou, boutou ha\nAdtapet diwar « https://br.wikisource.org/w/index.php?title=Pajenn:Crocq_-_Marvailhou_Kerne,_1910.djvu/22&oldid=96896 »\nKemmoù diwezhañ degaset d'ar bajenn-mañ d'an 13 Kzu 2016, da 01:26.